TRESLI SE ANP I MANDATAR, RODILO SE VELIKO NIŠTA Ambasadori uticali na Komšića, agonija BiH se nastavlja\nPolitička pat pozicija u BiH se nastavlja – Predsedništvo nije glasalo o Godišnjem nacionanom programu za NATO (ANP) ni o mandataru za sastav Saveta ministara.\nTako je „dan D“ za BiH postao samo jedan u nizu dana potrošenih u pokušaju da se od nepomirljivog napravi kompromis – da Republika Srpka pistane na nastavak NATO puta BiH, a da BiH dobije novi saziv Saveta ministara BiH na čelu sa SNSD.\nSrpski član Predsedništva Milorad Dodik je na sednici ponovio da je protiv ANP, nakon čega su Željko Komšić i Šefik Džaferović skinuli tu tačku s dnevnog reda, svesni da bi preglasavanje Dodika značilo da će povreda vitalnog interesa završiti u Narodnoj skupštini RS, što bi značilo kraj ove priče u Predsedništvu. Baš kao i u slučaju Pelješki mosta.\nNakon toga, i Dodik je povukao svoj zahtev za posebnu sednicu Predsedništva BiH na kojoj je trebalo da se glasa o Zoranu Tegeltiji, kao mandataru za sastav Saveta ministara BiH. I Dodiku je bilo jasno da od podrške, za sada, nema ništa. Po svemu sudeći, ovakav ishod proizvod je sastanka koji je predsedavajući Komšić dan ranije imao sa američkim ambasadorom Erikom Nelsonom i njegovim britanskim kolegom Metjuom Fildom. I Komšić je na konferenciji za novinare piznao da je bila njihova molba da dodatno ne komplikuje situaciju i da ostavi dodatni prostor za dogovor.\n- Mislim da je to gubljenje vremena. Mi smo svedoci bezbroj sporazuma, dogovora i potpisa gde se ispostavilo da oni apsolutno ništa ne vrede – kaže za Srpskainfo politička analitičarka Tanja Topić. Naglašava da su funkcioneri u BiH neverodostojini, da obmanjuju građane, javnost i međunarodnu zajednicu, poznati po tome da menjaju mišljenje preko noći.\n- Neprincipijelni su, a pri tom licemerno insistiraju upravo na principijelnosti i doslednom provođenju nekih njihovih izmišljenih pincipa. Mislim da je tragično što oni uvek naprave situaciju kao da je dan D. Tog dana život stane. Kao i sada što su oči svih uperene u to šta će oni uraditi, da bi na kraju odgodili sednicu i kupili nešto vremena, samo ne znam čemu. Nema svrhe – tvrdi Topićeva. U konketnom slučaju, dodaje ona, svi su napravili korak unazad i nastavili „mrcvarenje“.\n- Na neki način produžena je agonija. Prema dosadašnjim stavovima, koji su dosta isključivi, ne vidimo da bi neko mogao da napravi tu vrstu ustupka, popuštanja. Ovo mrcvarenje može da traje u nedogled – zaključuje Topićeva.\nPolitički analitičar Ibrahim Prohić smatra da ju dešavanja bila očekivana jer „krive politike pre ili kasnije moraju ući u slepu ulicu“.\n- Čitava tarapana proističe iz karaktera etabliranih politika i njihovih vođa, a suština toga jesu maksimalistički zahtevi, isključivost i neiskrenost. Kada imate te osobine kod onih koji bi trebalo da budu partneri, oni ne mogu da budu partneri i ne mogu sami naći rešenje. Ta isključivost je dovela do toga da se i kompromis tumači kao pad – kaže Prohić za Srpskainfo. Osim ključnih političkih faktora, dodaje on, još dva faktora utiču na sadašnju situaciju: opozicija u RS i FBiH i međunarodni posrednici.\n- Sve ovo što se dešava pokazuje da je BiH, odnosno savremeno bosansko pitanje, zapravo geostrateški poblem par ekselans. Dakle, nisu se zavadili Huso, Jovo i Mate, nego se preko BiH prelamaju interesi svetskih sila i politička motivacija naših suseda Begrada i Zagreba – kaže Prohić. Upravo zbog toga, on očekuje da rešenje trenutne situacje u BiH i ovaj put dođe iz vana, pod pritiskom.\n- Domaći političari su sjajni majstori da naprave zaplet i poblem, a patuljci su kada treba naći rešenje. Oni i priželjkuju izlaz sa strane. Onaj koji izgleda najjači u ovom konfliku, a to je Dodik, poprilično je ranjiv i iz njegovog ponašanja mogu se iščitati indikatori nervoze. Koliko god imao adute zajeno sa Draganom Čovićem, istovremeno njemu nije u intersu da opozicija u RS ostane na funkcijama u Savetu ministara BiH. Takođe, nije Dodik imun na pritiske koji dolaze iz Vašingrona, Londona. On ima zaštitu Rusije i Beograda, ali valja primetiti da se Vučić u ovoj priči drži na distanci. To značili da se iza scene kuvaju neke stvari koje javnost ne zna. Mislim da je u celoj priči Vučić jako važan igrač i da bi rešenje moglo da ide upravo preko Beograda – zaključuje Prohić.\nLatal: Ovo je najmanje loše rešenje\nPolitički analitičar Srećko Latal smatra da je ovakav ishod najmanje loše rešenje jer je evidentno da dogovora nije bilo ni oko jedne teme i da bi u takvoj atmsoferi održavanje sednica Predsedništva BiH bilo samo kontraproduktivno.\n- Mislim da se od početka ANP-u u potpunosti pogrešno pristupa jer je to tehničko pitanje. Mislim da je više puta jasno naznačeno da čak i slanje ANP u Brisel, ovakvog ili nekog redukovanog, ni u kom smislu ne podrazumeva članstvo BiH u NATO. I bošnjački lideri su rekli da BiH ne može očekivati brz proces pristupanja NATO bez saglasnosti RS. Tako da je sada pitanje da li i kome odgovara ovakva situacija. Najviše ne odgovara građanima BiH – kaže Latal za Srpskainfo.\nPrema njegovim rečima, pokazuje se da postaje ozbiljan problem to što između vladajućih političkih lidera nedostaje poverenje u kobinaciji sa vrlo lošom komunikacijom.\n- Jedino rešenje je da svako napravi korak – dva unazad. Naši politički predstavnici bi trebalo da se takmiče u ozbiljnosti i kompromisu, a ne u radikalnoj retorici, što je do sada bio slučaj – zaljučuje Latal.


Ministarstvo poljoprivrede i životne sredine - najpozitivniji utisak ovogodišnje ECOFAIR-a\nutorak, 21 oktobar 2014 14:34\nTradicionalno i ove godine, preduzeće Greentech je ostvarilo zapažen nastup na Međunarodnom sajmu životne sredine – ECOFAIR na Beogradsku sajmu, održanog na Beogradskom sajmu u periodu od 13. do 16. oktobra 2014. godine i ostvarilo brojne poslovne susrete sa svojim saradnicima i dobavljačima. Znatno manji broj izlagača nego prethodnih godina pokazuje da je ekonomska kriza pogodila i preduzeća koja pripadaju „zelenoj“ industriji, a koja sve teže uspevaju da investiraju u promociju svoje delatnosti. Ipak, vidan pomak u odnosu na protekle sajmove napravilo je resorno ministarstvo, koje je ujedno bilo i pokrovitelj sajma.\nDefinitivno najpozitivniji utisak ovogodišnjeg ECOFAIR-a je živ i konstruktivan dijalog privrede sa predstavnicima Ministarstva poljoprivrede i životne sredine koje trajao sva 4 dana sajma. Svojim aktivnim učešćem u pratećem programu, okruglim stolovima, konferencijijama, kao i u direktnim susretima sa predstavnicima privrede na štandovima izlagača doprineli su da bojažljiv optimizam prevlada razočarenje zbog lošije ponude i manje posećenosti ovogodišnjeg Međunarodnog sajma životne sredine.\nPreduzeće Greentech je ove godine svoj nastup upotpunilo inovativnom ručnom presom za odlaganje PET boca svih veličina. Prva takve vrste u Srbiji, ručna presa za PET patentirana u radionici Solagro tima, koju čine mladi inženjeri tehnike i poljoprivrede (www.solagroteam.com) izazvala je veliko interesovanje posetilaca. Namenjena je prikupljanju PET boca u zatvorenim prostorima kao što su javne i obrazovne ustanove, poslovni prostori i slično gde standardne otvorena spremišta za PET nisu prihvatljivo rešenje. Presa za PET je pogodna i za upotrebu na javnim manifestacijama poput koncerata ili festivala na otvorenom, gde veliki broj posetilaca podrazumeva i veliku količinu proizvedenog PET otpada. Vizuelno je dopadljiva, pa istovremeno može da posluži i kao prostor za brendiranje. Nakon sajma životne sredine ručna presa za PET je postavljena u preduzeću EIPIX ENTERTAINMENT DOO iz Novog Sada, prvom privrednom subjektu u Novom Sadu u okviru kog će Greentech i Recan fond organizovati sakupljanje PET boca i limenki za reciklažu.


Od virusa korona oboljela 42 policajca u Srbiji - Trebevic.net\nU Srbiji su na virus korona pozitivna 42 pripadnika Ministarstva unutrašnjih poslova (MUP) Srbije, a od kojih je 910 u samoizolaciji, rekao je resorni ministar Nebojša Stefanović.\nOn je naveo da od ovih 910 u samoizolaciji, nema nijedan potvrđen slučaj zaraze, ali su potencijalno bili u kontaktu sa nekim ko je možda obolio.\nStefanović je rekao za TV Pink da je ostavljena i takozvana zlatna rezerva pripadnika MUP-a, koji su poslati na odmor, kako bi po potrebi uskočili da pomognu, ako bi obolio veći broj policajaca.\nOn je rekao da su policajci angažovani u kontaktu s ljudima, s onima koji su potencijalno oboljeli, kao i onima koji krše mjere protiv širenja virusa korona.\nPrema njegovim riječima, oni koji su bili u bilo kakvom sumnjivom kontaktu odmah se upućuju u samoizolaciju.


Ivanov otkazao samit u Ohridu\n"Državni interes i dostojanstvo Makedonije su me obavezali da donesem ovu odluku", rekao je Ivanov.\n"Na žalost, stare balkanske predrasude i kompleksi su ponovo oživeli uoči Samita. Neću dozvoliti da se preko leđa Makedonije prelamaju stare balkanske predrasude i da se prebijaju interesi balkanskih država, a da cenu plaća Makedonija", obrazložio je Ivanov odluku o otkazivanju samita.\n“U skladu sa osnivačkim aktima i dosadašnjom praksom, Makedonija ne može bez saglasnosti drugih da poziva, naročito kada nam je stavljeno do znanja da bi zbog takvog koraka neke zemlje otkazale učešće", navedeno je u saopštenju iz predsedničkog kabineta.\n"Nadam se da ćemo što pre imati jedan drugačiji, evropskiji Balkan. Naravno, potrebno nam je partnerstvo Evropske Unije. I za Uniju je ovo jasan signal koji odslikava realnost u našem regionu", rekao je predsednik Makedonije.


Novi zakon koji ograničava uticaj Ustavnog suda izazvao je zabrinutost Evropske komisije koja je za 13. januar zakazala raspravu o stanju u ovoj zemlji.\nMigrantska kriza u Evropi izaziva političke tenzije, jer pojedine članice poput Poljske kao jedne od najuticajnijih u istočnom dijelu starog kontinenta, se ne slažu sa rješenjima koja predlaže Brisel, piše Volstrit džurnal (Wall Street Journal).\nOvaj list navodi da je zalaganje opozicije u Poljskoj da sve članice EU zajednički podnesu teret raspodjele izbjeglica, pomoglo desničarsko-nacionalističkoj stranci "Pravo i Pravda" da na izborima u oktobru osvoji apsolutnu većinu, okončavši tako devetogodišnju vladavinu proevropske Građanske platforme, koja je ranije pristala da primi nekoliko hiljada izbjeglica.\nUbrzo nakon izbora stranka "Pravo i Pravda", inače prva politička pratija koja je osvojila apsloutnu većinu u Donjem domu od pada komunizma, preuzela je kontrolu nad svim institucijama, državnim preduzećima, kao i nad Ustavnim sudom smijenivši nekoliko sudija što je izazvalo oštre reakcije opozicionih političara, ali i kritike izvan zemlje.\nPredsjednik Poljske Andžej Duda (Andrzej Duda) potpisao je izmjene Zakona o Ustavnom sudu koji su po hitnoj proceduri izglasali vladajući konzervativci uprkos demonstracijama desetina hiljada građana širom zemlje.\nSmijenjeno je nekoliko sudija Ustavnog suda u kojem je većina sudija postavljenja za vrijeme vladavine Građanske platforme.\nTakođe, promjenjen je i način odlučivanja tako da manjinski dio Suda može da blokira donošenje odluka.\nOve izmjene paralisale su rad Ustavnog suda, jer zbog zabune oko izbora novih sudija koje su na istih pet upražnjenih mjesta birali i prethodni i novi saziv Sejma parlamenta, Ustavni sud ima samo deset neospornih sudija od 15 članova, a izmjene zakona zahtjevaju da odlučuje u plenumu od 13 sudija.\nLider stranke "Pravo i pravda" Jaroslav Kačinjski (Jarosław Kaczyński) rekao je da je cilj ove mjere da spriječi političke neistomišljenike u nastajanju da blokiraju njegovu partijsku agendu kojoj su, kako je naveo, građani ukazali povjerenje.\nMeđutim, lider Moderne stranke Rišard Petru (Ryszard Petru) izjavio je da su ove promjene usvojene bez rasprave.\n"Sve odluke u Parlamentu se donose veoma brzo zbog čega postoji veliki rizik da se naprave ogromne greške što može da dovede do usijanja u državi", rekao je Petru.\nZbog ove odluke, Evropska komisija je u pismu adresiranom na Varšavu zatražila da se odlože i još jednom razmotre promjene u statusu Ustavnog suda, navodeći da se na taj način ugrožava vladavina prava.\nMeđutim, zvanična Varšava odbacila je zahtjev Evropske komisije.\n"Smatram da nijedan spoljni faktor ne može da utiče na nas, u suprotnom, to bi značilo povredu našeg nacionalnog ponosa", rekao je ministar pravde Zbignjev Ziobro (Zbigniew Ziobro) poslije višesatne sjednice Senata koji je usvojio Zakon o Ustavnom sudu.\nOštar zaokret u politici Poljske prijeti da dodatno oteža napore EU u rješavanju gorućih problema ne samo migrantske krize, već i odnosa sa Rusijom i fiskalne discipline.\nU posljednih nekoliko godina Poljska je postala regionalni lider u EU. Bivši predsjednik Građanske platforme Donald Tusk izbaran je prošle godine za predsjednika Evropskog savjeta.\nUpućeni izvori naveli su da je Tusk, dok je obavljao funkciju premijera, blisko sarađivao i sa njemačkom kancelarkom Angelom Merkel, posebno u oblastima koje se odnose na krizu unutar Evropske unije.\nMeđutim, septembarska odluka Angele Merkel da dozvoli ulazak stotinama hiljda migranata u Njemačku vršeći pritisak na ostale članice EU da ravnomjerno raspodjele migrante, dodatno je iziritirala glasače i političare u Poljskoj, kao i u ostalim članicama međunarodne zajednice.\nMnogi strahuju da u nastojanju da se oslobode ruske dominacije, moraju da ustupe dio suvereniteta Berlinu ili Briselu.\nOptužbe u njemačkim medijima o nedemokratskim mjerama u Poljskoj izazvali su ljutite reakcije u ovoj zemlji.\nSedamdeset godina od završetka Drugog svjetskog rata Nijemci su i dalje omraženi u Poljskoj, uprkos činjenici da je većina visokoobrazovanih ljudi svjesna da razvoj njihove države u velikoj mjeri zavisi od moćnog zapadnog susjeda.\n"Ne treba nam njemačka pomoć u uspostavljanju demokratije", izjavio je lider "Prava i pravde" Jaroslav Kačinjski, podsjećajući na vrijeme kada je Poljska bila pod nacističkom okupacijom, dodajući da su "Nijemci zbog toga naši dužnici".\nSve ovo, piše dalje Volstrit džurnal, dodatno produbljuje krizu unutar EU.\nZajedno sa Mađarskom - koja takođe negoduje zbog prevelikog uticaja Njemačke na politiku EU, zatim Slovačke koja se otvoreno protivi planovima o raspodjeli migranata - Poljska spada u grupu zemalja koje zbog politike konfrontacije sa EU rizikuje da bude isključena ili zaobiđena u donošenju odluka.\nPoslije više od decenije od pridruživanja Evropskoj uniji i milijardi evra pomoći od zapadnih zemalja, političke promjene u Poljskoj pokazale su da i dalje postoji osjećaj nesigurnosti u bivšim sovjetskim satelitima.\nI Varšava je osula tešku paljbu po EU, slično kao i mađarski premijer Viktor Orban (Viktor Orbán) koji tvrdi da bi tzv. "neoliberalnu demokratiju" koja je u Rusiji, Turskoj i Singapuru, trebalo kao bolji model primijeniti i u njegovoj zemlji.\nMađarska i Poljska smatraju da Evropska unija ograničava njihov suverenitet, izjavio je Peter Kreko, politički analitičar instituta Politički kapital, nezavisne organizacije za istraživanja.\n"Oni vole da uzimaju novac od Evropske unije, ali ne i obaveze koje iz toga proizilaze u primjeni evropske politike i demokratskih principa", tvrdi Kreko.\nPolitička trvenja unutar EU mogla bi se negativno odraziti i na odnose između članica NATO pakta, koje su negodovale kada je Vlada Poljske nedavno smjenila šefa kontraobavještajne agencije.\nMinistar spoljnih poslova Vitold Vaščikovski (Witold Waszczykowsk) u obrazloženju je rekao da je zaposlenima u službi bio onemogućen pristup povjerljivim informacijama.\nMeđutim, Poljska koja je 2016. godine domaćin samita NATO, jedan je od najbiližih saveznika SAD u istočnom dijelu Evrope.\nList Volstrit džurnal navodi da je sve izvjesnije da će kriza unutar Evropske unije potrajati, imajući u vidu da lideri pojedinih političkih partija u Poljskoj pozivaju Vladu da zauzme još oštriji stav prema Briselu.


Ministar, ruski lobista, ponovo napao NATO - Atlantski Savet Srbije\nMinistar, ruski lobista, ponovo napao NATO\nRadionica o komunikaciji i osnovama PR-a\nPredsednik Atlantskog Saveta Srbije u emisiji „Pola sata Demostata“\nGeneralni sekretar naglašava važnost zajedničke Evrope i Severne Amerike u NATO -u\nRusija i njeni lobisti nastavljaju sa starom praksom da za sve loše što se dešava na balkanskim prostorima okrivljuju i napadaju NATO da bi na taj način ojačali svoj uticaj. Najnoviji u nizu primera za takvo ponašanje je saopštenje Nenada Popovića, ministra u Vladi Srbije i predsednika Srpske narodne partije.\n„Sada moramo otvoreno da kažemo da NATO pakt stoji iza svih ovih pokušaja da se Srbi slome i da se našem narodu oduzmu sloboda i nezavisnost“, piše u saopštenju objavljenom povodom najnovijih dešavanja u Crnoj Gori. U njemu se može pročitati i da Popović i njegova partija smatraju da NATO pakt podržava kriminalni i anti-srpski režim Mila Đukanovića koji pokušava da uništi Srpsku pravoslavnu crkvu i identitet srpskog naroda.\nKako Popović dalje objašnjava, NATO želi da uništi svaki otpor u Crnoj Gori jer ga njen većinski narod ne želi i prezire, s obzirom da nije zaboravio NATO bombe i stradanja. Zato se, kako nastavlja Popović, u Bosni i Hercegovini preti Srbiji NATO trupama na Drini i vrši ogroman pritisak na Republiku Srpsku i Srbe u njoj da pristanu na ulazak u NATO. U ovom saopštenju nema ni jednog argumenta u korist Popovićevih tvrdnji, tako da nije jasno na osnovu čega je izvukao takav zaključak. Međutim, njegova mržnja prema NATO-u ne čudi ako se uzme u obzir da Popović ne krije da je ruski lobista i da je ogromno bogatstvo kojim raspolaže stekao na poslovima u Rusiji. Do sada je u više navrata samostalno istupao u javnosti u korist Moskve i Rusije, a kada to radi pravda se time da iznosi sopstveno mišljenje. To je nedopustivo jer zbog pripadnosti Vladi Srbije sve dok je njen član nema pravo da iznosi u medijima sopstvene političke stavove.\nDa podsetimo, u februaru ove godine je u intervjuu za „Večernje novosti” izjavio da u ponovnom početku pregovora Kosova i Srbije osim Amerike i Evropske unije moraju da se umešaju Rusija i Kina, i da Srbija ne treba da uđe u Evropsku uniju ako je uslov za to odricanje od Kosova i Metohije. Popović je tom prilikom rekao i da su optužbe Zapada na račun jačanja uticaja Rusije i Kine na Zapadnom Balkanu licemerne.\nPrevious Dve ozbiljne krize na pomolu\nNext Kako je jedna dezinformacija uznemirila javno mnjenje\nOdržana konferencija za mlade „Youth Outreach 2021“\nU periodu od 10. do 13. septembra 2021. godine je u Beogradu održana konferencija za ...\nPredsednik Atlantskog Saveta Srbije za News Max Adria o saradnji sa NATO-om\nAtlantski Savet Srbije održao konferenciju „Nevojni aspekti NATO-a“\n29. međunarodni simpozijum „Bezbednost u nebezednom svetu“ održan onlajn\nNATO uvežbava protivpodmornički rat\nVulin: „Obnavljamo ono što je bilo uništeno“\n12 jula, 2018\nRusija krije podatke o nuklearnom incidentu?


ŽELIMO VAM SREĆNU I USPEŠNU NOVU 2017. GODINU : privredni-imenik.com\nŽELIMO VAM SREĆNU I USPEŠNU NOVU 2017. GODINU\nRedakcija Privrednog Imenika Srbije želi svima srećnu i uspešnu novu 2017. godinu! Novu poslovnu godinu započnite sa izdanjima Privrednog Imenika Srbije: Specijalno godišnje dvojezično izdanje Privrednog Imenika Srbije-Katalog 2017. i elektronsko izdanje Program/CD na Srpskom i Engleskom jeziku.\nKatalog Privrednog Imenika Srbije za 2017. godinu sa 500 poslovnih subjekata iz cele Srbije u izboru redakcije Privrednog Imenika Srbije je u završnoj fazi pripreme za štampu i njegov izlazak očekuje se do kraja januara 2017. godine, nakon čega će uslediti distribucija svim oglašivačima i korisnicima naših izdanja.\nElektronsko izdanje Privrednog Imenika Srbije (Program/CD) od nove godine će biti dostupno na Srpskom ili Engleskom jeziku. Program se nalazi u finalnoj fazi proizvodnje i distribucija naručiocima će otpočeti odmah nakon novogodišnjih i božićnih praznika.\nDistribucija oba izdanja biće obavljena preko Pošte Srbije i naše kurirske službe. O terminima i ostalim detaljima distribucije bićete blagovremeno obavešteni putem Vesti na ovim stranicama i preko redovnog newsletter-a Privrednog Imenika Srbije.\nPRIVREDNI IMENIK SRBIJE ŽELI\nSVIM SARADNICIMA, PARTNERIMA, OGLAŠIVAČIMA I PRETPLATNICIMA\nSREĆNU I USPEŠNU POSLOVNU 2017. GODINU


Objavljeni podaci: Tuzlanski kanton za pet godina napustilo skoro 20 hiljada ljudi | BH Info Magazin\nHome/Vijesti/Bosna i Hercegovina/Objavljeni podaci: Tuzlanski kanton za pet godina napustilo skoro 20 hiljada ljudi\nVlada Tuzlanskog kantona danas je usvojila informaciju o problemu odlaska građana sa poručja ovog kantona i predložila mjere koje bi imale za cilj da se ovaj negativni trend zaustavi. Prema podacima Federalnog zavoda za statistiku najmnogoiljudniji kanton u posljednjih nekoliko godina napustilo je više od 19 hiljada ljudi.\nMinistrica za kulturu sport i mlade Slavena Vojinović, istakla je da nema tačnih podataka koliko je ljudi otišlo sa područja TK, ali da je negativan trend svakako prisutan.\n– Prema podacima Federalanog zavoda za statistiku od 2013. do 2017. godine sa područja TK odseljeno je 19.048 osoba. Tu su uračunate interne migrace unutar BiH, ali i one eksterne, dakle ljudi koji su otišli u inostranstvo. Od tog broja je 8.669 mladih u dobi od 18 do 30 godina starosti – rekla je ministrica Vojinović.\nOdlazak ljudi ilustrira i broj odjavljenih prebivališta, a taj podatak može pobliže reći i koliko je ljudi trajno otišlo sa područja TK.\n– Prema podacima MUP-a TK od 2013. do 2017. godine 8.479 osoba je odjavilo prebivalište u Tuzlanskom kantonu, a od tog broja je 4.359 mladih u dobi od 18 do 30 godine starosti – rekla je Vojinović.\nMinistrica je istakla da su ovakvi trendovi prisutni i u zemljama EU, a za primjer je uzela Španiju i Italiju, ali je naglasila da ohrabruje to što je na TK prvi put nakon deset godina veći broj zaposlenih od broja nezaposlenih.\n– U TK je 2013. godine bilo 83.192 zaposlena, a zaključno sa 31.januarom 2018. godine taj broj iznosi 98.031 – kaže ministrica Vojinović.\nUz podatke je Vlada TK usvojila mjere od kojih se većina već od ranije provodi. Unaprjeđenje standarda života građana, provođenje reformi propisanih u Sporazumu o stabilizaciji i pridruživanju, poštovanje obaveza Zakonom o mladima FBiH, usklađivanje obrazovnog sistema sa tržištem rada, osiguravanje prilika za zaposlenje, unaprijeđivanje politiku stambenog zbrinjavanja mladih…\nInformacija s podacima i mjerama bit će upućena Skupštini TK na razmatranje.\nodlazak stanovništva Tuzlanski kanton


„Inoviraj sa nama — Priče inovatora iz Srbije: Irena Stolić i Zoja Kukić” — serijal epizoda\nSedma epizoda serijala će biti emitovana 9. avgusta u 18 časova.\nU sedmoj epizodi serijala, 9. avgusta u 18 časova, pridružiće nam se Irena Stolić i Zoja Kukić, suosnivačice startapa Bracelet Maker.\nKroz ovu epizodu ćemo predstaviti i promovisati razvojni put mlade inovatorke Irene Stolić, kao i način na koji je sa Zojom Kukić radila na razvoju proizvoda i pokretanju startapa. Ukazaćemo na važnost osnaživanja srednjoškolaca i mladih inovatora, koji imaju inovativne ideje, kao i koliki značaj ima podrška razvoja potencijalnih rešenja iz različitih oblasti.\nOva epizoda je namenjena srednjoškolcima i studentima zainteresovanim za razvoj inovativnih rešenja, kao i svima koje ova tema zanima.\nIrena Stolić je studentkinja Elektrotehničkog fakulteta Univerziteta u Beogradu. Tokom srednje škole osmislila je robota za pletenje narukvica kojeg je uspela da razvije i patentira. Nosilac je mnogobrojnih nagrada za inovaciju i učesnica na raznim sajmovima u zemlji i inostranstvu.\nZoja Kukić već više od jedne decenije pomaže startap kompanijama da pređu iz ranih poslovnih faza u zrele kompanije. Ona je suosnivačica Startita, a već više od godinu dana radi na projektima digitalne transformacije u Evropi i Americi.\nSedma epizoda serijala „Inoviraj sa nama — Priče inovatora iz Srbije” biće emitovana u ponedeljak, 9. avgusta, sa početkom u 18 časova. Svi zainteresovani koji žele da čuju priču Irene Stolić i Zoje Kukić se mogu prijaviti popunjavanjem formulara na ovom linku.


Dok HOMER SIMPSON gubi kosu BART po 33. PUT slaviti DESETI ROĐENDAN (VIDEO)\nAutor: Glas javnosti 05.03.2021. u 14:25\nU išćekivanju jubilarne 700. epizode serije „Simpsonovi“ koje će biti emitovana 21. marta, tvorci serije saopštili su da do sve do 2023. Godine planiraju da emituju u 33. i 34. sezonu.\nIz Foksa su otkrili da će publik videti još 57 dogodovština ove nebične porodice i njihovih sugrađana iz Springfilda.\nTvorac i izvršni producent serije Simpsonovi, Mat Groning, kaže da su u ekipi svi oduševljeni što će nastaviti sa radom i najavljuje mnoštvo velikih iznenađenja.\n„Homer će izgubiti kosu, Milhaus će dobiti kontaktna sočiva, a Bart će 33. put proslaviti svoj deseti rođendan“, otkriva Groning, aprenose svetski mediji.\nNovim sezonama Simpsonova raduje se i izvršni direktor kompanije „Foks entertejnment“ Čarli Kolijer.\nPorodica Simpson je žute boje, imaju po četiri prsta, žive u gradu Springfildu koji ima nuklearnu elektranu, često ismevaju republikance i nikada ne stare, a pored toga su najdugovečnija originalna serija koja se emituje u glavnom terminu u istoriji televizije i dobitnici 34 nagrade Emi.\nTrenutno, tokom emitovanja 32. sezone, Simpsonovi imaju prosečno po sedam miliona gledalaca, prema podacima kompanije „Nilsen“. Ovo je inače prva sezona u kojoj belci ne daju glas likovima druge bohje kose.


Građani podržali kandidaturu članova Republikanske stranke za odbornike u skupštini Beograda! – REPUBLIKANSKA STRANKA\nGrađani podržali kandidaturu članova Republikanske stranke za odbornike u skupštini Beograda!\nHome Vesti Građani podržali kandidaturu članova Republikanske stranke za odbornike u skupštini Beograda!\nRepublikanska stranka želi da čestita svim građanima Srbije koji su svojim potpisom bili hrabri i podržali kandidaturu članova Republikanske stranke za odbornike Skupštine grada Beograda, čija je lista usvojena i potvrđena.\nGlasači su prepoznali potencijal koji poseduje Republikansa stranka na čelu sa Nikolom Sandulovićem i mi očekujemo da baš Vaš glas donese istinske promene za koje se mi zalažemo i koje smo Vam obećali.\n“Mi ćemo obezbediti stabilnu egzistenciju svima. Tokom kampanje neću se baviti kanalizacijama, toaletima, fasadama i popločavanjem ulica, jer je važnije pitanje kakvi ljudi šetaju tim ulicama, da li su srećni, zdravi, gladni ili očajni - rekao je Sandulović, predajući listu.“\nPrevious article\tMeđunarodni skandal - Zaustaviti atmosferu straha i medijskog linča Next article\tZaustaviti atmosferu straha i medijskog linča!


Grejanje - Projektovanje, Isporuka, Izvođenje, Održavanje\nPreduzeća koja se bave projektovanjem, isporukom uređaja i opreme, izvođenjem radova i tehničkim održavanjem električnih sistema za grejanje\nSistemi grejanja predstavljaju važan segment u funkcionisanju svih tipova objekata.\nGrejanje predstavlja proces u kome se odgovarajući mediji indirektno (u sistemima klimatizacije) ili direktno koriste za zagrevanje prostorija. Razlikujemo primarne i sekundarne krugove navedenih medija. Najčešći mediji koji se koriste u sistemima grejanja su: voda, u inverter sistemima freon različitih tipova itd.\nPosle upoznavanja sa projektnim zadatkom, eventualnog snimanja stanja u objektu i prikupljanja svih potrebnih informacija o potrebnim električnim sistemima za grejanje pristupa se planiranju odgovarajućeg tehničkog rešenja.\nPravilno projektovanje i kvalitetno izvođenje radova, prema tehničkim propisima iz oblasti elektrotehnike, zakonu o planiranju i izgradnji, zakonu o bezbednosti i zdravlju na radu itd. i pravilan izbor električnih uređaja, opreme i materijala i njihovo održavanje je preduslov za odgovarajuće, tehnički sigurno i bezbedno funkcionisanje električnih sistema za grejanje.\nU zavisnosti od izabranog sistemskog rešenja projektom električnih sistema za grejanje će se predvideti ugradnja odgovarajućih električnih instalacija, uređaja, opreme i materijala za navedene sisteme: električni kotlovi, bojleri, toplotne pumpe, grejači, kaloriferi, električni radijatori, električne peći, električno podno grejanje, toplotne podstanice, uređaji za upravljanje grejanjem itd. Obavezno je potrebno da električna instalacija, uređaji, elektro oprema i materijal budu kvalitetne izrade od poznatih proizvođača kako bi električni sistemi za grejanje funkcionisali na pravilan način.\nU podkategoriji GREJANJE možete pronaći veliki broj preduzeća iz Beograda, Niša, Novog Sada kao i ostalih gradova Srbije koja se bave projektovanjem, proizvodnjom i prodajom opreme, profesionalnim izvođenjem radova i tehničkim održavanjem električnih sistema za grejanje.\nCene sistema grejanja\nCene projektovanja, isporuke uređaja i opreme, izvođenja radova i tehničkog održavanja električnih sistema za grejanje su različite, određuju se za svaki sistem pojedinačno i zavise od sledećih faktora: obima i složenosti navedenih električnih sistema, neophodnosti angažovanja stručnih kadrova, količine naručenih uređaja, opreme i materijala, vremena potrebnog za završetak radova, dodatnih posebnih i specifičnih zahteva investitora, načina i rokova plaćanja i ostalih faktora.\nPREDUZEĆA ZA PROJEKTOVANJE ELEKTRIČNIH SISTEMA ZA GREJANJE\nPREDUZEĆA ZA ISPORUKU ELEKTRIČNIH UREĐAJA, OPREME I MATERIJALA ZA ELEKTRIČNE SISTEME ZA GREJANJE\nVaillant GmbH Srbija\nPREDUZEĆA ZA IZVOĐENJE RADOVA NA UGRADNJI ELEKTRIČNIH SISTEMA ZA GREJANJE\nPREDUZEĆA ZA TEHNIČKO ODRŽAVANJE ELEKTRIČNIH SISTEMA ZA GREJANJE


"Imamo sve novo - automobil, vozače, motor, rukovodioce. Veliki broj novih partnera pridružio se našem timu u proteklih nekoliko meseci. Ekipa je imala dobru zimu u fabrici i osećam da smo spremni i jaki za borbu", rekao je šef tima Frenk Vilijams.\nNovi Vilijamsov FW34 bolid sadrži svega pet odsto delova iz prošlosezonskog modela.\nVozači tima ove sezone biće Brazilac Bruno Sena i Venecuelanac Pastor Maldonado, a tim očekuje da će osvojiti znatno više od pet bodova, koliko je skupio prošle sezone.\n"Veoma sam motivisan, radiću naporno i sa svima u timu. Nadam se da će testiranje proći uspešno i da ćemo dobro podesiti automobil za prvu trku u Melburnu", rekao Bruno Sena.\nZa Vilijams je predstojeća sezona 35. u Formuli 1, a tim je devet puta bio šampion konstruktora, dok su njegovi vozači sedam puta osvojili titulu.\nDanac Kristensen slavio u Le Manu, titulu posvetio poginulom Simonsenu\nDanski automobilista Tom Kristensen pobedio je u trci "24 sata Le Mana", ali će taj trijumf ostati u senci subotnje pogibije njegovog zemljaka Alana Simonsena.


Back PRIVREDA INSTITUCIJE FIMEK domaćin EMUNI regionalnog dana\nsreda, 19 oktobar 2011 17:48\nFakultet za ekonomiju i inženjerski menadžment u Novom Sadu biće 20. oktobra 2011. godine od 13 časova domaćin EMUNI regionalnog dana, skupa od izuzetnog značaja kako za lokalnu tako i za regionalnu zajednicu, koji se organizuje po prvi put u našoj zemlji. Tom prilikom će pored profesora sa FIMEK-a učešće uzeti i predstavnici EMUNI Univerziteta, ministarstva Republike Srbije, Vlade AP Vojvodine i predstavnici lokalne zajednice.\nFIMEK je potpisao bilateralni sporazum sa EMUNI Univerzitetom kojim će u periodu od 2010. do 2013. godine biti omogućena razmena studenata, nastavnika i nenastavnog osoblja u okviru ERASMUS projekta. Fakultet za ekonomiju i inženjerski menadžment u Novom Sadu je jedina visokoškolska ustanova iz Srbije koji je član Evro-mediteranskog Univerziteta iz Slovenije.\nEvro-mediteranski univerzitet predstavlja prestižnu internacionalnu mrežu koju čini 142 visokoškolske ustanove iz 37 različitih zemalja. Članstvo u EMUNI Univerzitetu omogućava Fakultetu za ekonomiju i inženjerski menadžment intenziviranje međunarodne saradnje sa svim članicama univerziteta, s posebnim akcentom na međunarodnu mobilnost nastavnika, saradnika i studenata.


Beograd opet u italijanskim medijima\nNaslovna » BG svaštara » Drugi pišu » Beograd opet u italijanskim medijima\nBeograd - Skadarlija\nNeko drugi 30. oktobar 2014. Drugi pišu Postavite komentar\nJoš jedan uticajni italijanski list u današnjem broju hvali Beograd i turističke adute srpske prestonice.\nU pitanju je dnevni list La Stampa, čiji se novinar Enrico Saravale u okviru jednog u nizu studijskih putovanja za novinare u organizaciji Turističke organizacije Srbije upoznao sa lepotama Beograda.\nU članku dnevnih novina La Stampa, koji se nalazi u rubrici „Saveti za putnike“, Beograd je opisan kroz bogatu kulturu, istoriju i interesantan noćni život. Tekst italijanskim čitaocima daje priliku da se upoznaju sa kultnim mestima glavnog grada Srbije i poziva ih da otkriju njegove turističke čari.\nU dogovoru sa TOS-om, sugerisano je da ovaj članak bude objavljen u vreme Sajma knjiga u Beogradu, kako bi se u fokusu promocije turizma Srbije u Italiji upravo našla kultura.\nTakođe se u toku jučerašnjeg dana na internet stranici čitanog italijanskog portala o ekonomiji i kulturi www.pagina99.it našao tekst o turističkoj ponudi Srbije. Ovaj portal citira autora Lonely Planet turističkog vodiča na italijanskom, koji je Srbiju uvrstio u listu najpoželjniji turističkih destinacija za narednu godinu. Glavni grad Srbije predstavljen je kao grad koji diktira trendove i nepresušna je inspiracija novim generacijama dizajnera. Ceo tekst možete pročitati OVDE.\nBeograd i Srbija su sve više prisutni kao turistička destinacija na italijanskom tržištu, kako u medijima tako i u ponudi turističkih operatora, te italijanska javnost sve učestalije gleda na Srbiju i njenu prestonicu kao novu i blisku destinaciju za sledeći odmor. (danubeogradu.rs)\nTagovibeograd bg svaštara drugi pišu dub italija la stampa pagina 99 vesti\nPrethodni Animirani film „Daj gol!“ u bioskopima\nSledeći Air Serbia: Happy Friday – Avio karte za Brisel, Berlin i Moskvu


Vesti iz BCBP, Unapređenje srpsko-albanskih odnosa doprinosi stabilnosti Zapadnog Balkana\nVaša lokacija / Beogradski centar za bezbednosnu politiku / Aktivnosti / Vesti iz BCBP / Unapređenje srpsko-albanskih odnosa doprinosi ... /\nUspostavljanjem dijaloga Beograda sa Prištinom i Tiranom osetno je poboljšana saradnja, ali za poboljšanje života građana sve tri zajednice potrebna je zajednička vizija budućnosti – zaključeno je na devetom, završnom skupu Foruma za bezbednosna istraživanja Beograd-Priština-Tirana.\nZa stabilnost regiona Zapadnog Balkana ključno je unapređenje srpsko-albanskih odnosa, kao i jasno postavljane ciljeva saradnje Srbije, Albanije i Kosova u bezbednosnim, pravnim i ekonomskim politikama, istaknuto je na debati "Budućnost(i) bezbednosne normalizacije između Beograda, Prištine i Tirane" održanoj 9. jula 2015. godineu Medija centru u Beogradu.\nNa konferenciji su predstavljeni glavni rezultati regionalnog projekta koji su u prethodne tri godine sproveli Begradski centar za bezbednosnu politiku (BCBP), Kosovski centar za bezbednosne studije (KCSS) i Institut za demokratiju i posredovanje (IDM), uz finansijsku podršku Ministarstva spoljnih poslova Kraljevine Norveške.\n„Na 23 javna događaja u tri grada okupili smo više od 1.000 učesnika, kroz razmenu 8 istraživača otkrili smo empirijske podatke o temama koje su bile daleko od očiju javnosti, a kroz 3 ispitivanja javnog mnjenja saznali smo više o bezbednosnim pretnjama iz ugla građana, dok je na Letnjoj školi bezbednosne politike unapređeno znanje više od 30 mladih novinara, aktivista civilnog društva i predstavnika institucija“, navela je direktorka BCBP Sonja Stojanović Gajić.\nOna je istakla da ohrabruje činjenica da je stav ljudi o budućnosti odnosa u trouglu Beograd-Priština-Tirana generalno pozitivan i ukazala da ima dosta prostora za unapređenje saradnje u bezbednosnim i pravnim pitanjima, kao i međusobne podrške u cilju stvaranja stabilnog regiona.\n„Kada političari posle susreta govore o zajedničkoj viziji to doprinosi normalizaciji srpsko-albanskih odnosa, ali odmaže kad ocenjuju ko je u tim razgovorima dobio ili izgubio. Evidentno je da ekonomski odnosi predvode normalizaciju, ali je neophodno unaprediti pravosudnu i bezbednosnu saradnju da bi postojale garancije. Briselski dijalog je doveo do nekih konrektnih rešenja, koja tek treba da zažive u praksi", navela je direktora BCBP.\nSaradnja bitna za poboljšanje kvaliteta života stanovnika\nViše od polovine prisutnih smatra da je od 2012. godine došlo do poboljšanja odnosa u trouglu Beograd-Priština-Tirana\nOsnovna ideja intenziviranja dijaloga i saradnje tri zajednice jeste poboljšanje uslova života njenih stanovnika, a naročito stanovnika severa Kosova, istakao je istraživač KCSS Špend Kursani. On je takođe naveo da je u dijalogu Beograda i Prištine došlo do pomaka i naglasio da je susret premijera Srbije i Albanije, Aleksandra Vučića i Edija Rame, nosio pozitivnu poruku i za Kosovo.\nNa pitanje šta bi bila dovoljno dobra normalizacija odnosa, Kursani je rekao da bi građani Kosova na to pitanje sigurno odgovorili da bi to bilo priznanje nezavisnosti, ali da on misli da je jače Kosovo koje nije priznato bolje nego slabije Kosovo koje jeste priznato.\n"Kao da bi priznanje Kosovo učinilo boljim. Priznanje samo po sebi ništa ne znači i ne čini Kosovo boljim društvom. Srbiji je potrebno Kosovo koje je stabilno, jako, dobar partner i pravedno za sve svoje građane", rekao je Kursani.\nZa stanovnike triju zajednica je bitno definisanje pravnog okvira u krivičnim i građanskim stvarima, kao i u odnosu na pravna i bezbednosna pitanja. U tom smislu je neophodno usvojiti potrebne bilateralne konvencije koje bi što pre uredile razmenu, pre svega između Srbije i Albanije.\nVažnost saradnje nezavisno od EU i normalizacija odnosa\nU diskusiji je učestvovalo preko 30 predstavnika državnih institucija, EULEX-a, organizacija civilnog društva, ambasada i međunarodnih organizacija u Srbiji, medija\nSrbija i Albanija su u prvoj fazi razvoja odnosa, Srbija smatra da se graniči sa Albanijom, Albanija ne misli tako, rekao je Kursani, koji je oceni da Kosovo ne bi volelo da bude pod nečijim patronatom, pa tako ni Albanije. Prema njegovim rečima, predstavnici Srbije, Kosova i Albanije bi trebalo da nastupe prema Evropskoj uniji sa zajedničkim predlozima kao da na primer da zatraže da se otvore njene granice za sezonske radnike ili slično, pogotovo što je EU najveći izvoznik na Zapadni Balkan.\nUčesnici konferencije su se složili da saradnja na relaciji Beograd-Priština-Tirana mora da se produbljije konstantno i nezavisno od pritisaka EU, jer je to od presudnog značaja za bezbednost i stabilnost čitavog regiona.\nArijan Dirmiši iz Instuta za demokratiju i medijaciju iz Tirane istakao je da pre početka Bezbednosno -itraživačkog foruma konkretan dijalog između Srbije i Albanije nije ni postojao. Međutim, iako još uvek nisu postignuti željeni rezultati, evidentan je pomak u bilateralnim odnosima ove dve zemlje, smatra Dirmiši.\nNa konferenciji je ukazano na važnost povezivanja bezbednosnih struktura na relaciji Beograd - Tirana - Priština u cilju sprečavanja prekograničnog organizovanog kriminala kojem svakako pogoduje trenutna politička klima i nepostojanje relevantne pravne regulative.\nSkup je organizovan u okviru projekta „Forum za bezbednosna istraživanja Beograd-Priština-Tirana“ koji zajednički realizuju tri nezavisna istraživačka centra specijalizovana za istraživanje bezbednosnih pitanja - Beogradski centar za bezbednosnu politiku (BCBP), Kosovski centar za bezbednosne studije (KCSS) i Institut za demokratiju i posredovanje (IDM) iz Tirane, uz finansijsku podršku Ministarstva spoljnih poslova Kraljevine Norveške.\nPovezane teme:Forum za bezbednosna istraživanja, beograd, pristina, tirana, Srbija i Albanija, Zapadni Balkan, dijalog Beograda i Prištine


Uklanjanje nelegalno postavljenih tezgi - Sandžak Haber - Sandžačke Internet Novine\nNaslovna Sandžak Novi Pazar Uklanjanje nelegalno postavljenih tezgi\nUklanjanje nelegalno postavljenih tezgi\nNovi Pazar – Nelegalno postavljene tezge koje su bile na gradskom keju u centru grada uklonjene su dok su tezge duž ulice koja vodi ka pijaci telima štitli prodavci. Uklanjanje tezgi zatražili su vlasnici butika naspram kojih prodavci prodaju nelegalno i ne plaćaju nikakve poreze.\nNačelnik Odeljenja za inspekcijske poslove Mensur Bulić tvrdi da su vanpijačni prodavci nekoliko puta u poslednjih godinu dana obavešteni o tome da treba da se obrate nadležnima u JKP „Gradska čistoća“ koja će im obezbediti legalno mesto za prodaju.\n– Poslednje pismeno obaveštenje su dobili pre nedelju dana, kada im je i najavljeno da će im tezgde danas biti uklonjene. Prodavci treba da znaju da je vanpijačna prodaja nezakonita i da uzrokuje mnoge probleme. Ovo je način da suzbijemo sivu ekonomiju i nelojalnu konkurenciju, ali i da nam grad bude lepši i čistiji – rekao je Bulić.\nOko 60 prodavaca telima je štitilo mesta gde godinama zarađuju za život, od kojih mnogi tvrde da im je to jedini prihod koji ostvaruje njihova porodica.\nJedan od prodavaca Nihad Muratović kaže da su oni svesni činjenice da nelegalno prodaju robu na pijaci, ali da od nadležnih očekuju da im „progledaju kroz prste“ zbog teške ekonomske situacije u kojoj se nalaze.\n– Dok neka firma ne oživi, dok se neko od nas ne zaposli treba da nas ostave ovde. Ostajemo do daljnjeg ovde, ne idemo kući večeras, ovo je naš jedini radni prostor koji imamo i odakle hranimo decu – kaže Muratović.\nDirektor “Čistoće” Hivzo Škrijelj ističe da ovo preduzeće, koje gazduje pijacama, ima slobodnih mesta na zelenoj i velikoj robnoj pijaci.\n– Prodavci ne treba da strahuju da će ostati bez prodajnog mesta, jer imamo više solucija, samo hoćemo da sve uključimo u legalne tokove prodaje – rekao je Škrijelj.\nBorba protiv nelegalne vanpijačne prodaje traje dugi niz godina u Novom Pazaru, a ovoga puta su je pokrenuli legalni zakupci tezgi na pijaci.\nPrethodni tekstŠimić najavio tužbe\nSledeći tekstZavršnica Festivala stvaralaštva mladih


Hošić više nije trener ekipe Sim Baua\nNakon što su fudbaleri Sim Baua poraženi juče od ekipe Goražda sa 1:0 u 13. kolu Prve lige Federacije Bosne i Hercegovine, trener Dženan Hošić sporazumno je raskinuo ugovor s timom iz Kosove.\nTim Sim Baua nakon 13 odigranih mečeva u prvenstvu zauzima 12. mjesto sa 11 osvojenih bodova. Zanimljivo da je on ekipu Sim Baua preuzeo u avgustu ove godine nakon što je napustio tim Goražda i sada će nakon poraza od Goražda napustiti klupu sastava iz Kosove.\nPredrag Jevtić će voditi ekipu u naredna dva kola, a tokom zimske pauze rukovodstvo kluba će tražiti novog šefa stručnog štaba.\nPrethodni članakProblemi Barselone sa povredama otkriveni: Čak 11 igrača na bolničkom krevetu\nNaredni članakLacio lako protiv Salernitane, Verona sa dva igrača manje do boda protiv Napolija


Sloboda nema alternativu – Podrinske\nEvropski putevi i stranputice balkanske Srbije\nEvropski parlament sa ogromnom većinom glasova usvojio je Rezoluciju o Srbiju gde su konstatovane brojne nesaglasnosti sa evropskim standardima. Predsedniku države Aleksandru Vučiću najviše su zasmetali zahtevi za rešavanje afera: rušenja u Savali, „Krušik“, „Jovanjica“ i „Telekom“. Čak se vrlo oštrim rečima obrušio na Evropsku uniju i evroparlamentarce koji su još pozvani da pomognu kod demokrartskih uslova za izbore. S obzirom na nivo kriminala i korupcije u koje su umešani vrhovi naprednjačke vlasti ovo očito da mnogo boli režim. A sve je sklanjano pod tepih, počev od onog ponoćnog rušenja u Savamali pre pet godina za čišćenje lokacija Beograda na vodi, do izvoza oružja, porekla i podrške najvećoj plantaži marihune u Evropi kao i do državnog Telekoma koji je pretplatio privatnu firmu i omogućio kupovinu dve televizije. Očito da je Evropska unija izgubila strpljenje za tobož evropske integracije Srbije i sve većim udaljavanjem od vladavine prava i demokratskih vrednosti. Podsećanja radi naprednjaci su došli na vlast uz pomoć te Evropske unije, jer su, na primer, još pre zatvaranja biračkih mesta 2012. godine čestitali pobedu Tomislavu Nikoliću i SNS. Uzgred razlika između SNS i DS bila je svega dva procenta ali je prevladao Dačićev pragmatizam da “zna ko će biti novi premijer“. Uz to SNS je preuzela agendu o evropskim integracijama i tako odsekla važan stub politike DS. Iako je oslabila volja građana za Evropskom unijom, i iako se režim kune u prioritet evropskom putu, na delu je sve veće okretanje Srbije ka istoku, Kini i Rusiji. Počev od onih zahvaljivanja „bratu Siju“ do čestih kontakata sa Lavrovim i Putinom, a umnogome pojačano ekonomskim vezama. Doduše, na štetu Srbije jer se država prekomerno zadužuje, pre svega kod Kineza za velike infrastrukturne projekte i sa kineksim izvođačima. Najčudnije, kao najnoviji potez, je što se za kanalizaciju i postrojenja za prečišćavanje optpadnih voda Srbija zadužila 3,6 milijardi evra i sve to rade Kinezi, iako bi to izvele i srpske firme.\nEvropski standardi u Srbiji najviše su primetni u Šapcu, u poređenju sa tridesetak gradova kao i sa prestonicom. Tako je ovde jedino funkcionalno postrojenje za prečišćavnaje otpadnih voda dok se, na primer, u Beogradu sva kanalizacija izliva u Savu i Dunav. Takođe, Šabac je jedna od retkih sredina gde se sav komunalni otpad prikuplja sa cele teritorije i odlaže na regionalnu deponiju u Sremskoj Mitrovici urađenoj sa svim higijenskim normama. Voda iz gradskog vodovoda zadovoljava sve propisane uslove, za razliku od Vojvodine gde 70 odsto sredina nema ispravnu vodu za piće. U Šapcu nema čekanja za upis u vrtiće čime se malo koja sredina u Srbiji može pohvaliti. Biblioteka šabačka ima 14.000 članova, što je evropski prosek. I sve to postignuto je sa prosekom zarada koje su nešto manja ili u rangu srpskog proseka od 60.000 dinara, dok recimo prosek u Beogradu iznosi oko 70.000 dinara, a prednjači Vračar sa 93.000 dinara. A ostao je onaj dug države Šapcu od 30 miliona evra.\nNaravno, tu je i metro, sa basnoslovnih četiri milijarde evra, a kasnije i više. Zaboravilo se da je Evropska unija samo kroz donacije u Srbiju uložila oko četiri miijarde evra, da su evropska preduzeća najveći investitori, da se dve trećine prrivrednih veza održava sa Evropskom unijom… Pokazala je Evropska unija dobru volju da donira više od milijardu evra za pomoć u pandemiji, dok se režim zadužio sa više od dve milijarde evra sa kamatom od oko tri odsto da bi se isplatilo po sto evra svakom punolentnom građaninu. No, to je već bila izborna matematika i propaganda. U oblasti ekologije Evropska unija dala bi znatan deo sredstava, pogotovo za kanalizaciju i postrojenja za pečišćavanje otpadnih voda. U svemu ovome najvažnije su svakako evropske vrednosti, demokratija i sloboda. Čudno zvuči, na primer, da su u predizbornom programu naprednjaci zastupali tezu da su osnov demokratije slobodni mediji. U suštini, pre članstva u Evropsku uniju, najvažnije je osvajanje tih osnovnih demokratskih vrednosti, pre svega zbog samih građana Srbije. Pa tako kad je pao Berlinski zid, zemlje Istočne Evrope dobile su obilatu pomoć da bi sustigle evrpske standarde. Pa tako jedna Slovačka, sa pet miliona stanovnika, ima BDP veći od pet svih zemalja Zapadnog Balkana. Uostalom tu je i Slovenija sa platama oko 1200 evra ili Hrvatska sa platama većim od 800 evra. Izbor sa ili bez Evrope je jednostavan. Drugi put je onaj na Istok, sa poznatim nedostatkom demokratije i ljudskih sloboda. Takođe, je neupitna pomoć koja dolazi iz evropskih fondova. Najdrastičniji epilog bilo bi da se Evropska unija odrekne srpskih evrointegracija, sa mogućnošću uvođenja i viznog režima. Sat polako otkucava, Srbija je već izgubila jednu trećinu veka, i za opomenu ostala je ona pesma“Putuj Evropo!“.


Novi poraz Srbije: I Islanđani uzeli skalp „orlićima“ – Balkan-Handball.com\nHome / Balkan / Novi poraz Srbije: I Islanđani uzeli skalp „orlićima“\nNovi poraz Srbije: I Islanđani uzeli skalp „orlićima“\nPoslednja izmena: 10/08/2019\nTreći uzastopni poraz pretrpela je selekcija Srbije na Svetskom prvenstvu za kadete u Makedoniji. Izabranici Aleksandra Radosavljevića nadigrani su od strane vršnjaka sa Islanda, rezultatom 22:26 (9:13). Poslednji meč u grupnoj fazi takmičenja, Srbija će odigrati u ponedeljak protiv selekcije Tunisa, a početak susreta zakazan je za 12:30č.\nSrbija – Island 22:26 (9:13)\nHala: „Boris Trajkovski“, Skoplje\nSudije: Denis Bolić – Kristof Hurič (Austrija)\nSrbija: Ćirović 10 odbrana, Mićić 1, Horvat 2, Radojičić, Stošić 2 odbrane, Milićević 7, Kukić 1, Jelić, Anđelković 2, Kojadinović, Nikolić J., Radović 4, Mrvović 1, Avramović 1, Nikolić V. 3\nIsland: Sigmundson, Gautason 5, Oskarson 1, Sveinson, Runarson 3, Valensija 6, Sindrason, Ramos Roča, Omarson 2, Gislason 2, Torarinson 4, Frejson 1, Hinrikson, Trastarson 2, Oskarson 12 odbrana, Stefanson\nSemafor: 0:2 (3.), 2:6 (9.), 4:6 (12.), 6:7 (15.), 6:9 (17.), 7:11 (22.), 8:13 (26.), 9:13 (30.) 9:15 (34.), 11:19 (38.), 13:22 (46.), 14:24 (49.), 17:24 (54.), 22:26 (60.)\nLoš početak susreta za Srbiju, nagovestio je u kom pravcu bi mogla da se odvija utakmica. Islanđani su se pitali za sve na terenu tokom 60 minuta igre, „orlići“ su se mučili u napadu, nedovoljno angažovano igrali u odbrani, pa je Nikola Ćirović (10 odbrana) često bio u situacijama 1 na 1 sa rivalima. Zbog preloma prsta leve ruke, Srbija je bila lišena pomoći levog beka, Stefana Petrića.\nSmušenost Srbije u fazi napada i veliki broj tehničkih grešaka, omogućili su Islandu da od starta susreta stekne rezultatsku prednost. Mnogo bolje je delovala skandinavska selekcija, raznovrsni napadi sa krila, crte i sigurna realizacija kontranapada dovela je evropske vicešampione do četiri gola prednosti, nakon deset minuta igre (2:6).\nSredinom prvog poluvremena, uspela je Srbija da priđe rivalu na gol zaostatka, ali u nedostatku adekvatnih napadačkih opcija, „ribari“ su ubrzo došli do osetnije prednosti. Najvećih +5 za Island, bilo je u 26. minutu, a do odlaska na odmor, Islanđani nisu imali previše problema da sačuvaju stečenu prednost, 13:9.\nNastavak susreta nije doneo ništa novo, Islanđani su se pitali za sve na parketu dvorane „Boris Trajkovski“, u 49. minutu njihova prednost iznosila je +10, a sve što su srpski kadeti uspeli da urade do kraja susreta, jeste da smanje rezultat. Tačku na ovaj susret stavio je Lazar Anđelković golom u poslednjim sekundama, za konačnih 26:22 u korist selekcije Islanda.\nNajefikasniji u srpskom timu bio je Jovan Milićević sa sedam postignutih golova, četiri je dodao Danilo Radović. Island su do pobede vodili Valensija sa šest i Gautson sa pet pogodaka.\nPoslednji meč u grupnoj fazi takmičenja Srbiju očekuje u ponedeljak, kada će od 12:30č odmeriti snage sa selekcijom Tunisa.\nRezultati i tabela grupe D posle nekompletnog četvrtog kola:\nNemačka – Brazil 28:22 (13:11)\n20:30č Portugal – Tunis\nNemačka 4 – 6\nPortugal 3 – 6\nIsland 4 -6\nSrbija 4 – 2\nTunis 3 – 2\nBrazil 4 – 0\nkadetska reprezentacija SrbijeSP kadeta 2019 u rukometu\n← Prethodni članak Kadetkinje stigle do finala EP-a druge divizije!\nNaredni članak → ZRENJANINCI U STRUGI: Proleter posle devet godina u eliti sa Rnićem kao prvom zvezdom\nEP U19: Srbija rutinski poražena od Mađarske\nTeodorović nakon eliminacije: Tu smo sa najboljima u Evropi, presudilo iskustvo Islanđana\nPripreme za EP kadeta: Srbiji izmakla pobeda nad Danskom


traži... go\tFejzić: Ljajić i Ugljanin su najjači politički subjekti\nutorak, 27 decembar 2016 20:12\tŠtampa\nVest o potpisivanju Deklaracije između dva najjača politička subjekta u Sandžaku, između SDP i SDA, veoma je obradovala kompletnu Islamsku zajednicu susedne nam Crne Gore. U telefonskoj izjavi za našu televiziju reis IZ Crne Gore, Rifat Fejzić je ocenio da takav gest koji je, kako je istakao, ujedinio bošnjački narod u Sandžaku, zapravo govori o visokom stepenu zrelosti i odgovornosti političara, ali i sveopštoj stabilnosti u regionu. ''Samo oni koji ne žele dobro bošnjačkom narodu i muslimanima uopšte, mogu da budu protiv ovako jedne plemenite stvari'', kazao je Fejzić.\nU fono izjavi za RTV Novi Pazar, reis IZ Crne Gore, Rifat Fejzić naglasio je da su SDA I SDP dva najjača politička subjekta u Sandžaku I Srbiji, kada je u pitanju bošnjački narod.\n“Obradovala me je ta vijest, pogotovo što se radi o zbližavanju dva najveća politička subjekta, a samim tim u njavećoj mjeri i dominantnog bošnjačkog naroda. Svjestan sam da je bilo prilično, ne samo razlike u mišljenju među političkim partijama, nego često puta i do određenog nerazumijevanja na nižem nivou, odnosno među ljudima i narodom, tako da je ovo gest koji je ujedinio bošnjački narod u tom dijelu Sandžaka i Srbiji općenito.\nOvaj čin govori o sazrijevanju i o zrelosti političara koji predstavljaju ova dva dominantna bošnjačka bloka; o ljudima koji se bave politikom i koji su na ovaj način jasno poslali poruku da je Sandžak i taj dio prostora u Srbiji stabilan; da ima odgovorne ljude koji u Sandžaku vrše lokalnu vlast; da ti ljudi žele da stvore pozitivnu klimu za ulaganje, privlačenje investitora i investicija.\nŠto se nas konkretno tiče, ne samo da me je obradovala činjenica jedinstva svog naroda i pripadnika svoje vjere, nego naprosto, to su prostori sa kojima mi fizički graničimo i prosto vam je drago da imate stabilnog komšiju, komšiju koji nema problema, da možete sa njim normalno da komunicirate i sarađujete. Kada imate pored kuće komšiju koji je u problemima, onda, na neki način, imate i vi problem. U svakom slučaju veoma pozitivna stvar, pozitivna vijest. Veoma mi je drago, i cijela naša Islamska zajednica se raduje svakom jedinstvu i ujedinjenju bošnjačkog naroda, i samo oni koji ne žele bošnjačkom narodu dobro, i muslimanima općenito, mogu da budu protiv ovako jedne plemenite stvari.\nJoš jednom sve moje čestitke političarima, i gospodinu Ljajiću i gospodinu Ugljaninu i njihovim političkim partijama, rukovodstvu obije partije. Neka je hairli i sa srećom narodu u Sandžaku” rekao je Fejzić u telefonskom razgovoru za tv Novi Pazar. Pročitano 94 puta\tTvitni\tObjavljeno u\n« Društvo historičara Sandžaka podržalo pomirenje SDP-a i SDA\tMavrić odgovorio na optužbe Zukorlićevih uposlenika »


Reč rektora DUNP-a o priznatosti diploma diplomiranih fizioterapeuta | Udruženje diplomiranih fizioterapeuta Srbije\nProblem diplomiranih fizioterapeuta i neprepoznavanje njihovih diploma jedan je od gorućih problema sa kojima se susreću nakon završetka studija.\nO toj temi za “Radio Sto Plus” govorio je rektor Državnog Univerziteta u Novom Pazaru, a mi njihovu vest prenosimo u celini sa linkom ka originalnoj vesti ( http://radiostoplus.com/item/20592 ).\n“Iako su se školovali na akreditovanom fakultetu i na budžetu, sa Državnog univerzitetu u Novom Pazaru svake godine izađe desetak fizioterapeuta čije fakultetske diplome ta ista država ne prepoznaje.\nNa toj visokoškolskoj ustanovi je do sada diplomiralo 86 studenata a posao u zemlji je našlo tek njih desetak, najčešće sa platom srednjoškolca, rekao je danas za Sto plus rektor Miladin Kostić.\nOn je potvrdio da “iako je to zanimanje navedeno u Pravilniku o listi akademskih naziva” i fakultet akreditovan, Ministarstvo zdravlja njihove diplomce ne prepoznaje kao stručne fizioterapeute.\n“Zdravstvene ustanove godinama ne menjaju sistematizacije radnih mesta, a Srbija je i dalje jedina država u Evropi koja nema nacionalni okvir kvalifikacija. To je jedini problem u ovom slučaju”, rekao je profesor Kostić.\nNa pitanje zašto se, ako se već znalo da je studijski program u startu u problemu, univerzitet odlučio da ga oformi rektor je odgovorio da je jedna od karakteristika obrazovanja da uvek “ide u susret potrebama vremena”.\nKostić je potvrdio da “postoji nesklad između različitih ministarstava”, u ovom slučaju ministarstava obrazovanja i zdravlja, zbog čega su diplomirani fizioterapeti prinuđeni da idu u inostrastvo, “gde se njihove diplome priznaju i lako dolazi do posla”.\nPrema njegovim rečima, fizioterapeuti spadaju u grupu traženih zanimanja i u zemlji, pošto takav studijski program postoji još samo u Novom Sadu, a “država će uskoro kroz sistem prepoznati status diplomiranih fizioterapeuta”.\nSajt Specijalne bolnice za progresivne mišićne i neuromišićne bolesti u Novopazarskoj banji potvrđuje da je sistematizacijom radnih mesta predviđeno upošljavanje samo fizioterapeuta sa srednjom i višom školom.\nKao što se već zna, jedan od ciljeva UDFS-a je da diplomirani fizioterapeuti zauzmu mesto koje im njihovim obrazovanjem pripada. Ovakvi tekstovi daju nam vetar u ledja i podsecaj da nismo sami u ovoj borbi i nadamo se razumevanju države za naše probleme.


Hiljade maraka za Dodikov kabinet - Impuls\nObjavljeno: Srijeda, 12 Decembar 2018 08:50\nOpremanje kabineta člana Predsjedništva BIH iz RS Milorad Dodika u zgradi Vlade Republike Srpske koštaće oko 60 hiljada maraka. Iz Vlade uvjeravaju da Milorad Dodik neće besplatno koristiti prostor na Trgu Republike.\nMilorad Dodik, član Predsjedništva BiH iz Republike Srpske, postao je rekorder po broju kabineta. Dodik će, osim kabineta u zgradi Predsjedništva u Sarajevu i administrativnoj zgradi u vlasništvu Vlade Republike Srpske u Istočnom Sarajevu, imati i kabinet u Vladi Srpske u Banjaluci. Za opremanje prostora na 16. spratu izdvojeno je 60.000 maraka. Za enterijer se pobrinula Služba za zajedničke poslove Vlade Republike Srpske.\n„Za nabavku stilskih figura potrošeno je 18.608 KM, nabavka zavjesa i dekora koštala je 10.360 maraka, zamjena podne obloge na terasi Administrativnog centra 10.715 KM, a nabavka itisona 3.299 maraka. Restauracija namještaja koštala je 1.190 KM. Za nabavku TV prijemnika utrošeno je 4.764 KM, nabavka lampi koštala je 4.337 maraka, a nabavka i ugradnja hrastovog parketa koštala je 4.275 KM.\nIz Vlade uvjeravaju da član Predsjedništva neće besplatno koristiti prostor u Vladi Republike Srpske. Tvrde da će sve biti regulisano ugovorom o najmu. Međutim, detalje ne otkrivaju.\n„U narednih nekoliko dana očekujemo potpisivanje ugovora sa Sekretarijatom člana predsjedništva BiH, čiji će predmet biti zakup prostora Vlade Republike Srpske, a koji će koristiti Kabinet člana predsjedništva BiH iz reda srpskog naroda. Istim će se definisati površina i cijena zakupa. U cijenu zakupa biće uključeni režijski troškovi za prostor koji nema mjerne instrumente, a u ostalim prostorijama prema utvrđenoj potrošnji.“\nDodikov prethodnik na toj funkciji, Mladen Ivanić, u Banjaluci je imao kabinet u zgradi Narodnog pozorišta Republike Srpske, jer mu Dodik nije dozvolio da koristi namjenske prostorije u Palati Republike, u kojima je boravio Nebojša Radmanović dok je bio u Predsjedništvu BiH. Najavljeno je i da će iz bezbjednosnih razloga objekat u Istočnom Sarajevu biti ograđen sa 2,5 metra visokim i 100 metara dugim zidom. Vlada je 3. oktobra raspisala tender za izgradnju zida na kojem će biti iscrtani zastava i grb Republike Srpske. Sve to trebalo bi da košta oko 60 hiljada maraka.


Samozvani lekar i epidemiolog Vučić najavljuje građanima Srbije nepostojeću vakcinu - NOVA stranka\n17.07.2020 Press služba Aleksandar Vučić, borba, koronavirus, Naslovna, Nova stranka, opozicija, vakcina 0\nNakon što je Aleksandar Vučić, u još jednom napadu histerije i samohvalisanja u programu uživo, na sva zvona najavio kako će "Srbija među prvima dobiti vakcinu protiv koronavirusa", i to ni manje ni više, nego već do kraja godine, postavlja se pitanje na koju godinu je pomenuti mislio. To, nažalost, nije jedino sporno pitanje koje se nameće.\nNaime, kako navodi i sama Svetska zdravstvena organizacija, ali i brojni relevantni izvori, vakcinu svet ne može očekivati pre 2021. godine, ali je Srbija pod Vučićevim režimom još jednom dokazala da je prva po svemu, pa ćemo tako i koronu (još jednom) pobediti pre nego iko drugi. Nova stranka upozorava da je nedopustivo da predsednik jedne države krije od njenih građana odakle će navodna vakcina stići, ko ju je proizveo, poslao, pa i ko testirao, ili svi mi treba da budemo zamorčići ludila jednog autokrate? U trenutku kada svakodnevno imamo stotine novozaraženih i desetine umrlih od ove opake zaraze, umesto da sprovodi konkretne mere i bavi se svojim poslom, Vučić lažnim obećanjima dodatno urušava ionako duboko poljuljano poverenje građana u institucije i lekarsku struku.\nNOVA takođe zahteva odgovor kojim putem će vakcina stići do Srbije. S obzirom na to da ćemo je dobiti pre nego čitav svet, pretpostavljamo da će je proizvesti fabrika čipova u Pančevu, uvesti Asomacum, a prevesti brza pruga do Budimpešte ili možda beogradski metro, i tako još jednom dokazati da smo "lider u regionu".\nOvo, u najmanju ruku rečeno, opasno ponašanje predsednika Srbije, punih 8 godina vodi zemlju putem propasti, u koju smo već duboko potonuli. Nova stranka apeluje na sve građane da u teškim vremenima pandemije ostanu odgovorni, ne veruju lažnim obećanjima samozvanog lekara i epidemiologa Vučića, da štiteći sebe, zaštite i ljude oko sebe, kako bismo iz ove borbe izašli sa što manje ljudskih žrtava. Tada će se zasigurno još snažnije nastaviti odlučna politička borba, u kojoj je NOVA dosledna od prvog dana svog osnivanja, a kada ćemo zajedničkim snagama istom tom brzom prugom i metroom poslati jednom za svagda aktuelni režim tamo gde mu je i mesto - na smetlište istorije.\nPrevious article\tHitno pustiti iz pritvora sve neosnovano uhapšene demonstrante Next article\tMovsesijan za NOVI blog: Srbija u raljama nepolitike


3 nove usluge APR je uvela od početka godine, a do kraja 2021. stiže još jedan registar - Biznis Telegraf.rs\n15/02/21 | 10:10\nAPR od 12. oktobra prošle godine vodi i Registar zdravstvenih ustanova\nAgencija za privredne registre (APR) je od početka 2021. godine uvela nove digitalne servise i usluge za privrednike, pa je tako od 1. januara omogućena registracija još dve nove vrste ugovora u Registru založnih prava, čime je omogućeno korišćenje svih sredstava obezbeđenja.\nPrivrednici koriste zalogu kao sredstvo obezbeđenja u finansiranju svog poslovanja, a u prošloj godini je registrovano 10.000 založnih prava, kojima su obezbeđena potraživanja od 9,7 milijardi evra.\nDiirektor APR Milan Lučić kaže za Tanjug da je zakon propisao te nove ugovore koje je implemetirala APR u svoj sistem za koje navodi da će značiti i za bodovanje Srbije na listama konkurentnosti, kao što je Duing biznis lista, a da će potencijalno određenim subjektima omogućiti više fleksibilnosti u poslovanju.\n- Mi ćemo do kraja godine probati da digitalizujemo potpuno i ovaj registar, tako da svi postupci i u Registru zaloge do kraja godine mogu da se obave potpuno elektronski - rekao je Lučić.\nU Registru finansijskog lizinga od 1. januara omogućeno je podnošenje svih vrsta registracionih prijava elektronskim putem, a Lučić kaže da su najveći korisnici tog servisa lizing kuće.\n- Od Nove godine svaki postupak, svaka registracija ugovora može se uraditi potpuno elektronski i bez dolaska u agenciju - objašnjava Lučić.\nMeđu novinama u radu APR, Lučić je naveo da je Agencija od 1. januara počela da vodi i Registar pružalaca računovodstvenih usluga.\n- Zakon je propisao da se sav taj korpus privrednih društva i preduzetnika koji pružaju usluge knjigovodstvenog tipa upišu u ovaj registar, a pre toga da ispune uslove time što će dobiti određene dozvole od Komore ovlašćenih revizora - rekao je Lučić.\nApelovao je na sva privredna društva i preduzetnike koji obavljaju te delatnosti da, nakon završetka kampanje predaje finansijskih i statističkih izveštaja za svoje klijente, krenu da se usklađuju sa novim zakonom.\nNapomenuo je da je zakonom propisano da nakon određenog roka neće biti moguće obavljanje ovih delatnosti ukoliko privredno društvo ili preduzetnik nije upisan u Registar pružalaca računovodstvenih usluga.\nLučić je podsetio da je APR od 12. oktobra prošle godine počela da vodi i Registar zdravstvenih ustanova, a da je zdravstvena kriza zbog kovida usporila taj posao upisa.\nPored tog registra, Zakon o zdravstvenoj zaštiti propisao je, kaže Lučić, i obavezu da se uspostavi i jedinstvena evidencija pružalaca zdravstvenih usluga, koja uključuje, pored zdravstvenih ustanova, i one preduzetnike, odnosno privredna društva koja su upisana u druge registre APR, a koja pružaju neke od usluga iz domena zdravstvene zaštite.\nMeđu novim uslugama koje pruža APR su, navodi Lučić, izdavanje potvrda i uverenja koje predviđa Zakon o javnim nabavkama za ponuđače koji su se upisali u Registar ponuđača.\n- Te potvrde znače svim tim subjektima radi lakšeg učestvovanja na tenderima, jer ne moraju svaki put da dokazuju jedne te iste uslove koje inicijalno dokažu time što se upišu u registar - napominje Lučić.\nAPR je, dodaje, nastavila da izdaje licence za rad turističkim agencijama, na osnovu propisa koje je izmenilo resorno ministarstvo u jeku kovid krize, a koja je i najviše pogodila turističke agencije.\nLučić je rekao da je u jednom trenutku zastalo izdavanje tih licenci, s obzirom na osiguravajuće kuće i na druge probleme, ali da je APR na osnovu odluka resornog ministarstva počela da izdaje licence za nove turističke agencije ili obnavlja licence postojećim agencijama.\nPodsetio je da je APR od 2019. godine počela da vodi i evidenciju stvarnih vlasnika i da je Srbija po broju upisanih u Registar stvarnih vlasnika na evropskom proseku, a da je njegovo uspostavljajnje bilo obaveza za Srbiju kao državu u borbi protiv pranja novca i finansiranja terorizma.\nRadi obezbeđivanja transparentnih podataka o stvarnim vlasnicima, APR je počela da izdaje izvode i potvrde o registrovanim subjektima i fizičkim licima koji se vode kao stvarni vlasnici u evidenciji i to u formi elektronskog ili papirnog dokumenta, a korisnici, osim načina izdavanja dokumenta, mogu da biraju i da li će platiti naknadu za ovu uslugu elektronski ili putem uplatnice.\nLučić je napomenuo da se nastoji da se ubrzaju svi postupci u APR i da je to ubrzanje nekada povezano i sa napretkom nekih informacionih sistema u APR.\n- To iziskuje određena finansijska sredstva. Mi se finansiramo isključivo iz sopstvenih prihoda i donacija, koje ne primamo često, tako da naše poslovanje i napredak temeljimo na prihodima koje ostvarimo od stranaka koje obave svoje admistrativne poslove i plate za te usluge - rekao je Lučić.\nUprkos teškoj 2020. godini zbog pandemije korona virusa, Lučić kaže da je APR prošlu godinu završila sa relativno pozitivnim rezultatima i značajnim prihodima i dobiti koju uplaćuju u budžet Srbije.\nPandemijski Dan zaljubljenih: Manje večera i izlazaka, ali mnogo više čokolada, pogotovo onih skupih


Značaj gvožđa za pravilno funkcionisanje, snagu i vitalnost organizma - Čajevi\nPravilan i optimalan unos zdravih namirnica, među kojima se posebno ističe voće, povrće i meso, stvara spektar korisnih sastojaka koje čine organizam otpornim na najveći broj uticaja. Tu se svakako neizostavno ubraja i gvožđe. U stanjima organizma kada ishrana ne može da obezbedi potreban nivo elementa koji je zadužen za brojne procese u metabolizmu, cena tableta gvožđa prava je sitnica za kvalitetan način nadoknade korisne materije.\nUnos gvožđa putem kvalitetnih i moćnih suplemenata u obliku kapsule, tablete, praškastih i šumećih tvorevina, kao i tečnosti namenjeno je svim osobama kako bi se izbeglo stanje anemije, čak i trudnicama u skladu sa preporukom lekara. Činjenica je da gvožđe ima mnogostruke i značajne uloge u organizmu – od transfera kiseonika, pružanja snage i energije organima, zatim učestvuje u sintezi DNK, rastu i razvoju ćelija, kao i ojačavanju imunog odgovora.\nRazlozi iz kojih je gvožđe nezamenjiv mineral zdravog tela i duha\nDnevni, preporučeni unos gvožđa zavisi od stanja organizma, starosti osobe i potrebama za ojačavanjem imuniteta. Vrednost unosa se izražava RDA indeksom u miligramima, kao prosek za jedan dan i varira u zavisnosti od starosti i pola. Više od dve trećine gvožđa potiče iz hemoglobina i ostatak iz mišića i drugih organa. Pravilnom ishranom, ovaj element se unosi konzumacijom mesa, žitarica, plodova mora, mahunki, orašastim plodova, povrća i slično. Na osnovu prosečnih indeksa, za žene od 20 do 50 godina prosečan unos je 18 miligrama, u trudnoći 27, a za muškarce 8 miligrama gvožđa.\nU situacijama kada nije obezbeđen dovoljan unos, preporučuju se oralni suplementi. Cena tableta gvožđa varira u zavisnosti od proizvođača, veličine pakovanja i drugih svojstava. Prisustvo gvožđa ojačava mišiće i kosti, stvara snažan imunitet, eliminiše neželjene uticaje i materije iz organizma, ali i učestvuje u reprodukciji i razvoju DNK strukture, sintezi hormona i tkiva, kao i brojnim drugim reakcijama enzima i osnovnim funkcijama u organizmu.\nCena tableta gvožđa kao minimalan trošak za visoke performanse i benefite\nDa bi se obezbedio dovoljan dnevni nivo gvožđa, često se, pored pravilne i zdrave ishrane, preporučuje i kupovina najboljih suplemenata, medikamenata i drugih preparata koji imaju kao glavni ili dodatni sastojak važan element rasta i razvoja. Cena tableta gvožđa kreće se na nivou od 500 dinara, pa do nekoliko puta skuplje, što zavisi od brojnih faktora. Naime, specijalna pakovanja većeg broja tableta daju višu cenu, isto kao i što se raspon ranga razlikuje od jednog do drugog proizvođača.\nDanas su posebno popularni kompleksi vitamina i minerala, kao vrlo efikasne kombinacije nekoliko sastojaka u jednoj tableti. Generalno, kada se analizira cena tableta gvožđa, ona nema značajnog uticaja na kupovinu suplemenata, jer je u pitanju važan element, bez kojeg organizam može doći do stanja anemije, pojavljuju se promene na koži, kosi i noktima, brojne urinarne i druge infekcije, vrtoglavica i osećaj slabosti, kao i neuralgija.\nGvožđe je važan element zdravog, vitalnog i otpornog organizma tokom čitave godine i značajno nadoknađuje potrebnu energiju za užurbani poslovni tempo i brojne obaveze na privatnom planu. Cena tableta gvožđa minimalan je izdatak u poređenju sa osećajem snage, dobijene energije i pravilnim odvijanjem osnovnih fizioloških funkcija, zbog čega ih svaka osoba bez dvoumljenja može priuštiti. Često su suplementi dostupni na raznovrsnim akcijama, i po specijalnim cenama, kao i uz niz drugih pogodnosti – gratis pakovanja i slično.\nEfikasni ruski prirodni lekovi – 8 prirodnih lekova koji će vam promeniti...


Predstavnici Future učestvovali u radu okruglog stola u Lopatnici u okviru projekta ”Zelenim aktivizmom do održivih lokalnih zajednica” | Fakultet za primenjenu ekologiju "Futura"\nPredstavnici Fakulteta za primenjenu ekologiju Futura učestvovali su u radu okruglog stola u Lopatnici u petak 14. septembra 2018. godine. Tema diskusije tokom okruglog stola bila je: mogućnosti primene inovativnih rešenja u oblasti upravljanja otpadnim vodama u ruralnim područjima. Okrugli sto je organizovan u okviru projekta ”Zelenim aktivizmom do održivih lokalnih zajednica” koji uz podršku Ministarstva zaštite životne sredine, realizuje udruženje Green limes u partnerstvu sa Evropskim pokretom u Srbiji – Kraljevo.\nPredstavnici Fakulteta za primenjenu ekologiju Futura su na sastanku predstavili rezultate analize stanja i mogućnosti primene inovativnih decentralizovanih modela bioprečišćavanja otpadnih voda u ruralnim područjima. Kroz diskusiju na okruglom stolu pokrenuta su brojna pitanja koja se odnose na praktične savete za primenu decentralizovanih sistema bioprečišćavanja otpadnih voda.\nUz predstavnike Fakulteta, u diskusiju su učestvovali meštani, vlasnici seoskih turističkih domaćinstava, predsednik mesne zajednice, škole, predstavnici civilnog sektora…


Eurosong 2013: Ukrajinka srpskog porekla jedan od favorita! (Video) - Muzika - Svet - Vesti - Svet Plus\n13:52 15. MAJ 2013.\nUkrajinka Zlata Ognevič, koja važi za jednog od favorita, sa očeve strane ima balkansku krv, a u timu Belorusije prateći vokali i koreograf su Srbi. Zlata Ognevič je sinoć u prvom polufinalu izvela pesmu "Gravity" i obezbedila plasman u završnu fazu Evrosonga. Pravo ime pevačice koja ima 27 godina je Ina Leonidovna Bordjuh, a pseudonim je odabrala kako bi odala počast svojim balkanskim korenima.\n"Moj otac je rođen na jugu Ukrajine, ali ima srpske korene. Mojim venama teče mešavina balkanske i italijanske krvi. Nažalost, izgubila sam vezu sa balkanskim rođacima, ali vatra u meni će goreti zauvek", rekla je Zlata Ognevič, aludirajući na svoje scensko ime. Budući da joj je otac bio vojni lekar, pevačica se u detinjstvu često selila, ali još nije imala prilike da poseti Srbiju.\n"Prošle godine su moji prijatelji bili u Kotoru i rekli su mi da moram i ja da dođem. Volela bih da posetim i Srbiju, zbog mojih korena ali i ljubavi prema putovanjima", rekla je Zlata.


Peskov odgovorio Makronu povodom „Putinovih snova“ - Sputnjik Srbija\n17:33 20 Mart 2019\nUživo: NATO agresija na SR Jugoslaviju — nezarasle rane (video)\nPeskov odgovorio Makronu povodom „Putinovih snova“\n13:51 03.09.2018 (osveženo 13:52 03.09.2018) Preuzmite kraći link\nRusija je spremna za normalizaciju i oživljavanje odnosa sa EU u skladu sa raspoloženjem članica Unije, izjavio je portparol predsednika Dmitrij Peskov, komentarišući reči predsednika Francuske Emanuela Makrona da Rusija navodno mašta da „rasformira EU“.\nMakron: Putin želi da rasformira EU\n„Što se tiče odnosa predsednika Putina prema EU, mi sa žaljenjem konstatujemo da se on, i to ne ruskom željom, nalazi u poluzamrznutom stanju. Kako nam se čini, to uopšte nije u interesu ni država-članica EU ni Rusije“, rekao je Peskov.\nOn je podsetio na reči ruskog predsednika, koji je više puta govorio da je Rusija spremna da „krene putem oživljavanja i normalizacije odnosa“, ako Brisel bude bio spreman za to.\n„Tim pre što se u nekim segmentima ti odnosi nastavljaju — i na planu energetskog dijaloga i u drugim temama“, izjavio je Peskov.\nPrethodno je Makron izjavio da poštuje ruskog predsednika Vladimira Putina, ali da smatra da je njegov san da rasturi EU.\n17:31„Mudraci“ preuzimaju nadzor: Predložena suspenzija Orbanove Fides stranke\n17:15Ukrajina uvela nove sankcije protiv Rusije: Na spisku 848 ljudi i 294 firmi\n17:00NATO agresija na SR Jugoslaviju — nezarasle rane (video)\n16:43Doživotni zatvor: Za šta je sve osuđen Karadžić, tačka po tačka (video)\n16:43U Srbiji 700.000 ljudi nema nijedan zub


8. međunarodni kongres „EUROLOG / Lanci snabdevanja u nauci i praksi 2021.\nSeptember 12, 2020 April 23, 2021 adminR\nOsmi međunarodni kongres „EUROLOG / Lanci snabdevanja u nauci i praksi 2021“ organizuje Slovenačko logističko udruženje (SLZ) u saradnji sa Evropskim udruženjem logističara (ELA). ELA okuplja 27 logističkih udruženja koja dolaze direktno iz Evropske unije i nekih zemalja izvan EU. Saradnja sa ELO daje Kongresu još veću međunarodnu dimenziju i istovremeno sigurnost da će biti velikog međunarodnog učešća i samim tim veće mogućnosti za umrežavanje na međunarodnom nivou.\nZbog usvojenih mera Vlade Republike Slovenije, o zabrani okupljanja i organizovanja događaja sa više od 100 ljudi, datum održavanja kongresa je pomeren za: 15. i 16. aprila 2021. godine u GH Bernardin – Portorož, Slovenija.\nKongres povezuje sve zainteresovane strane na polju logistike. Učesnici su iz oblasti logistike, transporta, proizvodnih kompanija, dobavljača informacionih i tehnoloških rešenja, obrazovanja i vladinih agencija. Široka zastupljenost svih zainteresovanih strana daje kongresu poseban naboj i priliku za još više umrežavanja i učenja o dobrim praksama, ne samo na polju logistike, već i na polju koje pokrivaju naši klijenti.\nViše informacija na https://logisticnikongres.si/\nDB Schenker nudi paket stabilnosti konkurentskim kompanijama


Apple na berzi jači od Microsofta - Biznis i Finansije\nHome\tVestiBiznis & Finansije\tApple na berzi jači od Microsofta\nApple na berzi jači od Microsofta\nby bifadmin 28. maja 2010.\n28. maja 2010.\nJuče smo bili svedoci istorijskog preokreta na Njujorškoj berzi, kada je Apple je pretekao svog višedecenijskog rivala Microsoft, kao informatička kompanija sa najvećom tržišnom vrednošću.\nApple je na kraju dana vredeo 221,1 milijardu dolara, a Microsoft 219,2. Sada je jedina američka kompanija koja na berzi vredi više Exxon mobil sa svojih 282 milijarde dolara. Ovaj preokret zapanjio je informatičare i ekonomiste, posebno ako imate u vidu da je pre nekih desetak godina Microsoft na berzi vredeo 560 milijardi, a Apple tek 15,6.\nGejtsova kompanija je, doduše, i dalje profitabilnija od Applea, sa godišnjim prihodom od 58,4 milijarde prema 36,5, a profitom od 14,6 milijardi prema 5,7 koliko na kraju svega ostaje Appleu. Bar je tako bilo prošle godine.\nAli investitori imaju “osećaj” da je Apple u povoju, i jučerašnji preokret samo dokazuje tvrdnje da je u poslovanju tehnoloških preduzeća bitniji odnos prema individualnim potrošačima nego poslovnim korisnicima. Tako je u silaznoj putanji tražnja, iako i dalje veoma velika, za operativnim sistemom (osnovni program pi-si kompjutera) „Windows” i programskim paketom za kancelarijsko poslovanje „Office” koji su okosnica poslovanja Microsofta, a potrošači sve više žele mobilne uređaje i “online” programe. To im nude Apple i Google, a ovaj sektor Microsoftu ne donosi profit još od 2005. godine.\nMeđutim, mnogi su predviđali ovakav sled događaja, a širi opis dešavanja na berzi i faktora koji na to utiču imate ovde.\nTrimo nagrađen za tehnološke inovacije\n“Dete sreće”: Opomena za nove generacije


Politika: Vulin zatražio direktnu finansijsku pomoć EU - BalkaniYUm.TV '); } //]]>\nVulin zatražio direktnu finansijsku pomoć EU\nMinistar za rad zapošljavanje i socijalna pitanja Aleksandar Vulin, rekao je danas da je vlada u Beogradu usvojila akcioni plan za izbegličku krizu i pozvao Evropsku uniju da Srbiji pruži direktnu finansijsku pomoć u njenom rešavanju.\n"Želimo direktnu budžetsku podršku. Mi plaćamo ljude koji distribuiraju pomoć, doktore, policajce", rekao je Vulin za Rojters.\n"Akcioni plan je veoma precizan, kad je reč o tome koliko dana možemo da izdržimo odredjeni broj ljudi", dodao je Vulin.\nRanije danas, ministar unutrašnjih poslova Nebojša Stefanović izjavio je da je Srbija, iako nije članica EU, kao odgovorna zemlja, spremna da preuzme svoj deo obaveza u rešavanju krize i da preuzme jedan broj migranata koji bi došao u našu zemlju.\n"Spremni smo da nastavimo da budemo dobar domaćin i da sa svim evropskim državama radimo na pronalasku sveobuhvatnog rešenja", rekao je Stefanović u Ohridu, gde su ministri unutrašnjih poslove Srbije, Austrije, Madjarske i Makedonije potpisali Memorandum o razumevanju i saradnji u oblasti zaštite granica.\nIstovremeno, madjarska vlada saopštila je da će broj izbeglica koje prelaze njenu južnu granicu sa Srbijom do sredine septembra svesti na nulu, posle podizanja 3,5 metara visoke ograde i usvajanja niza novih mera u parlamentu.\nMadjarski premijer Viktor Orban rekao je danas da Srbija i Makedonija, koje se nalaze na tranzitnoj ruti većine izbeglica koje ulaze u Madjarsku preko Balkana, već od 15. septembra treba da se priprene za "novu eru", navodi britanska agencija.


'Novi zakon unapredjuje sistem javnih nabavki'\nIzvor: SrbijaDanas.com, 05.Nov.2018, 11:24 (ažurirano 02.Apr.2020.)\n"Novi zakon unapredjuje sistem javnih nabavki"\nJavne nabavke su veoma važno pitanje kojim se bavimo u Ministarstvu finansija, a tim povodom, očekuje nas donošenje novog zakona o javnim nabavkama.\nTo je istakla državna sekretarka u Ministarstvu finansija Jelena Tanasković\n- Ovaj zakon će unaprediti sistem javnih nabavki. Razvoj efikasnog sistema javnih nabavki, usklađenog sa propisima Evropske unije, jeste veoma važno pitanje u procesu pridruženja zemalja zapadnog Balkana EU i zato je veoma značajno da se >> Pročitaj celu vest na sajtu SrbijaDanas.com << što više stručnjaka obrazuje na ovu temu - istakla je Tanasković.\nZarađuju 450 evra mesečno i ne plaćaju porez: Sve više ljudi se odlučuje za ovu VRSTU POSLA\nOna je rekla da je donošenje ovog zakona samo jedno od zakonskih rešenja koje će biti doneto u narednom periodu, a sve sa ciljem pobošljanja ekonomskog ambijenta u Republici Srbiji.\n"Master in Public Procurement Management" je zajednički studijski program Univerziteta u Beogradu i Univerziteta "Top Vergata" iz Rima, koji je uspostavljen 2017. godine i odvija se uz podršku Evropske banke za obnovu i razvoj (EBRD) na Pravnom fakultetu Univerziteta u Beogradu, a polaznici su studenti iz Republike Srbije i regiona.\nCilj "beogradskog" regionalnog master programa je u potpunosti u skladu sa potrebama i zajedničkom strategijom i dokumentima koje je sa Evropskom bankom za obnovu i razvoj potpisala Vlada Republike Srbije, kao što su: Memorandum o razumevanju za unapređenje javnih nabavki u Srbiji, Pismo o namerama da se istraže mogućnosti za poboljšanje poslovnog okruženja u Srbiji, Memorandum o razumevanju o ICGI (Investment Climate and Governance Initiative).\nBregzit neće da se isplati Londonu: Preko 70 britanskih biznis lidera poziva na novi referendum\n- Verujem se da će ovaj studijski program ispuniti vaša očekivanja i da ćete steći potrebna znanja i iskustva u različitim aspektima javnih nabavki - istakla je državna sekretarka.\nTanasković je iskoristila priliku da u ime Vlade Republike Srbije, a i u njeno lično ime poželi svima puno uspeha u daljem obrazovanju, kao i u profesionalnom i ličnom životu.


Anđelković: "Gol na 'krovu' ima posebnu težinu" - Sportske.net\nAnđelković: "Gol na 'krovu' ima posebnu težinu"\nDefanzivac fudbalskog kluba Crvena zvezda Dušan Anđelković izjavio je da će pobedonosni gol protiv Voždovca zauvek zapamtiti jer je bio značajan iz više aspekata.\nRegionalna liga već od naredne sezone?Ristić ponovo u Zvezdinoj 'ambulanti'Ninković se opet oglasio: ''Ko kaže da ne želim u reprezentaciju?''''Grof'' posle pobede otkrio još jedan problem''Delije'' hvale Zvezdinog heroja, Anđelko bolji i od Ibanjeza?!\nFudbaleri Crvene zvezde savladali su Voždovac u okviru 19. kola Superlige Srbije, a jedini gol na utakmici postigao je defanzivac Dušan Anđelković i to na jako lep način, iz slobodnog udarca.\n"Poletanović i ja smo razgovarali o tome ko će da šutira i procenio sam da je to dobra pozicija za mene, osetio sam da ću moći da zapretim golmanu odatle. Zato sam uzeo loptu i ispostavilo se postigao lep i vrlo važan gol" rekao je Anđelković.\nLevi bek crveno-belih vratio se u startnu postavu zbog mnogobrojnih kadrovskih problema, ali je novu šansu iskoristio na sjajan način.\nNa poslednje dve utakmice Dušan Anđelković je uspeo da se upiše u strelce, a interesantno je da mu je gol na "krovu" bio prvi iz slobodnog udarca koji je postigao u karijeri.\n"Mnogo mi je drago zbog svakog pogotka, ali ovaj ću posebno zapamtiti zato što je doneo pobedu u ovako važnom trenutku za ekipu. Ja na treninzima često šutiram iz sličnih pozicija, nije mi to ništa novo, ali je ovo prvi put da sam na utakmici dao gol iz slobodnog udarca" kazao je Anđelković.\nCrvena zvezda narednu utakmicu u domaćem šampionatu igra narednog vikenda protiv ekipe niškog Radničkog na domaćem terenu.


Foto: Ahmed Yosri / EPA;\nNekadašnji fudbaler Partizana iskoristio je mogućnost da napusti Al Tavun po isteku ugovora 30. juna, iako je klub iz Saudijske Arabije predložio da ostane do kraja sezone, koja je odložena zbog pandemije korona virusa.\nArapski klub je bio spreman da mu ponudi značajnu povišicu, jer imao ugovor na "jednu plus jednu" sezonu, u iznosu od miliona dolara, međutim Kamerunac je i to odbio.\nZbog toga Tavamba od početka meseca nije nijednom došao na trening Al Tavuna i trenira samostalno.\nZakonski, on je imao pravo na ovaj potez, međutim lokalni mediji prenose da je takav njegov odnos naljutio čelnike kluba.\nPodsetimo napadač je u Al Tavun stigao iz Partizana 2018. godine i bio je jedan od ključnih igrača za osvajanje nacionalnog Kupa. Tokom ove sezone odigrao je 21 utakmicu i postigao četiri gola u svim takmičenjima.


NovaEnergija.net » Komtrejd partner sa Evropskim nuklearnim centrom CERN Komtrejd partner sa Evropskim nuklearnim centrom CERN – NovaEnergija.net\nwritten by Jelena Jovičić November 20, 2015\n“Biti deo istorijskog tima, koji je u potrazi za “Božjom česticom” je najveći uspeh Komtrejda do sada! Mi smo izabrani da budemo jedna od samo deset IT kompanija u svetu s kojima Evropski centar za nuklearna istraživanja CERN sarađuje”, rekao je Veselin Jevrosimović, predsednik grupacije Komtrejd dodajući:\n“Važna istraživanja koja CERN omogućava širom sveta zavise od toga koliko brzo i lako naučnici mogu da pristupe ogromnoj količini podataka koji se svakodnevno kreiraju. Ponosni smo što smo članovi CERN opelab-a i nestrpljivi da kroz ekspertizu i iskustvo omogućimo istraživačima maksimalnu podršku i efikasniji pristup podacima sa LHC-a. Komtrejd je vodeći provajder infrastrukturnih IT rešenja koja obuhvataju skladištenje podataka, sistem menadžment, upravljanje mrežama i kreiranje aplikacija. Svoju ekspertizu Komtrejd je dokazao u raznim granama industrije, kroz naprednu tehnologiju koja klijentima i IT profesonalcima omogućava efikasniji rad i uspešnije poslovanje. Sa više od 1.000 softverskih inženjera, Komtrejd je jedan od najvećih evropskih provajdera IT rešenja i partner vodećih svetskih kompanija kao što su Microsoft, HP, Oracle i Citrix.”\n“Imamo ogromnu količinu podataka koji rapidno rastu i kojima je neophodno efikasno upravljanje“, izjavio je Alberto Di Meglio, upravnik CERN openlab-a. „Mi omogućavamo pouzdan pristup i podršku istraživačima koji učestvuju u eksperimentima. Komtrejd-ova ekspertiza će biti od velike pomoći u daljoj podršci naučnoj zajednici, posebno u uslovima kada broj uključenih u eksperimente raste, kao i količina podataka.“\nKomtrejd partner sa Evropskim nuklearnim centrom CERN was last modified: November 23rd, 2015 by Jelena Jovičić\ncernComTradeevropski centar za nuklearna istrazivanjakomtrejd


Sud BiH - 4\nBratić: Svi u pravosuđu su pod uticajem politike\nBANJALUKA - Svi u pravosuđu su pod uticajem politike, kako u Visokom sudskom i tužilačkom savjetu, tako i u Ustavnom sudu BiH, kazao je Senad Bratić, poslanik SDA u Narodnoj skupštini Republike Srpske.\n17. 02. 2020 12:16\n"Ustavni sud BiH redovno donosi odluke protiv srpskog naroda"\n16. 02. 2020 12:18\nSARAJEVO - Ustavni sud BiH redovno i kontinuirano donosi odluke koje su u srži protiv interesa i volje srpskog naroda i u Republici Srpskoj i u Federaciji BiH (FBiH), saopštio je Odbor za zaštitu prava Srba u FBiH.\n15. 02. 2020 12:27\nMOSTAR - Politički predstavnici hrvatskog naroda, okupljeni u Hrvatskom narodnom saboru (HNS) BiH, poručili su da BiH mora ostati posvećena evropskim vrijednostima i snažno opredijeljena za dalje evrointegracije, ali i za odlazak stranih sudija.\n15. 02. 2020 10:28\nSARAJEVO - Lider SDA Bakir Izetbegović smatra da odgovor na najavljenu blokadu rada državnih institucija političara iz Republike Srpske treba da bude čvrst i bez pristajanja na ultimatum.\nAmbasadori zemalja Kvinte i EU: Odluke Ustavnog suda su obavezujuće\n14. 02. 2020 21:58\nSARAJEVO - Ambasadori zemalja Kvinte i Delegacija EU u BiH istakli su zajedničkoj izjavi da su odluke Ustavnog suda BiH, kao i u bilo kojoj zemlji, konačne i obavezujuće i da se moraju sprovesti, ali da to prečesto nije bio slučaj.\nVučić s Grenelom o odluci Ustavnog suda BiH: Dodika je to pogodilo\n13. 02. 2020 20:34\nBEOGRAD - Predsjednik Srbije Aleksandar Vučić rekao je da je večeras u Minhenu specijalnom izaslaniku američkog predsjednika Ričardu Grenelu prenio da je pomalo zabrinut za situaciju u BiH poslije odluke Ustavnog suda BiH da poljoprivredno zemljište u Republici Srpskoj padne pod ingerenciju BiH.\n13. 02. 2020 17:04\nBANJALUKA - Nezavisni klub poslanika Socijalističke partije zalaže se za donošenje Zakona o Ustavnom sudu BiH bez stranih sudija i za odlučno zaustavljanje još jednog pokušaja narušavanja integriteta Republike Srpske, rečeno je nakon sjednice kluba koja je održana u Banjaluci.\nĐokić: Odluka Ustavnog suda ugrožava ustavnu poziciju Srpske\n12. 02. 2020 22:39


Istorijat – ABC Srbija – Audit Bureau of Circulations\nPrva ABC organizacija je osnovana u Sjedinjenim američkim državama 1914. godine. ABC Velike Britanije je ustanovljen 1931. godine, a u međuvremenu se ABC misija proširila na veliki broj zemalja širom zemaljske kugle.\nNakon tri godine priprema, ABC Srbija formalno počinje sa radom u oktobru 2006. godine, kada joj IFABC dodeljuje status pridruženog člana. Pomoć u “prvim koracima” i pripremi neophodne dokumentacije pružile su ABC organizacije iz Nemačke, Švajcarske i Mađarske.\nBord ABC je konstituisan 24. novembra 2006. godine, i u njega su ušle tri osnovne grupe članova (oglašivači, izdavači i agencije), kao i pridruženi članovi. U decembru iste godine je potpisan prvi zajednički ugovor o oditu sa četiri najveća izdavača u Srbiji – Novostima, Politikom, Blicem i Color Press-om.\nPrvi rezultati odita su objavljeni 1. aprila 2007. godine.\nTokom godina koje su usledile, ABC Srbija, kao jedna od prvih organizacija u Srbiji koja u potpunosti funkcioniše na međunarodno prihvaćenim standardima, je nastavila svoju delatnost na regulisanju odnosa u marketinškoj industriji i uređivanju tržišta, uz konstantno uvećanje broja članova i oditovanih naslova.\nU novembru 2008. godine, na generalnoj skupštini IFABC u Meksiku, ABC Srbija je primljena u punopravno članstvo svetske asocijacije.\nParalelno sa osnovnom delatnošću odita tiraža štampanih medija, ABC Srbija organizuje seminare i konferencije sa ciljem unapređenja novinsko-izdavačke delatnosti u Srbiji.\nTakođe, počinje sa izdavanjem kataloga štampanih medija u Srbiji, čije je izdanje za 2009. godinu izašlo u štampanom obliku, da bi se već godinu dana kasnije preselilo u digitalnu formu.\nUspostavljena čvrsta saradnja sa USAID i IREX dovodi do pokretanja web odit servisa u februaru 2010. godine, kao i organizacije velikog broja edukativnih seminara sa renomiranim inostranim i domaćim predavačima.\nABC Srbija nastavlja da deluje kao pečat poverenja između izdavača i oglašivača.


Buhina žena na sudu rekla ko je pretio Jorgi : Nadlanu.com\nBuhina žena na sudu rekla ko je pretio Jorgi\nObjavljeno 29. maj 2013. / 12:52:08\nIvana Tulović svedočila je da su njenom tadašnjem dečku pretili Milorad Ulemek Legija, Dragiša Binić, Borislav Pelević, Lidija Ocokoljić i Luka Bojović, i to zbog tansfera fudbalera Obilića.\nOna je rekla da se Jorga dogovorio sa Željkom Ražnatovićem Arkanom da od njegove prodaje fudbalera Nikole Lazetića, koga je doveo iz Vojvodine u Obilić, dobije pola novca.\nKako je objasnila, Jeftović je imao dogovor za Željkom Ražnatovićem Arkanom da dobije četiri miliona maraka za transfer.\nJeftović je pokušavao da dobije novac i tražio ga je i od Svetlane Cece Raznatović na čiji se telefon i jednom javio Luka Bojović koji je pretio Jorgi, rekla je Ivana Buha.\nZa ubistvo Jeftovića, pokušaje ubistva Andrije Draškovića i Zorana Nedovića Šoka 2004. godine, kada su poginuli njihovi telohranitelji Dejan Živančević i Milutin Jovičić, osim Bojovića, optuženi su Vladimir Milisavljević Budala, Miloš Simović i Sretko Kalinić.\nBojoviću i Milisavljeviću se sudi u odsustvu i oni se nalaze u pritvoru u Španiji.\nIvana Tulović je zbog rasprave i oštrih reči koje je razmenila s advokatom Luke Bojovića Borivojem Borovićem kažnjena sa 100.000 dinara i udaljena je iz sudnice.\nIvana Buha, supruga svedoka saradnika Ljubiše Buhe, svedočila je pred sudom i polemisala sa advokatima, uz neprikladan rečnik, javlja Beta.\nSvedočenje Ivane Buhe obležila je posebno žučna rasprava sa advokatom Borivojem Borovićem, koji brani Luku Bojovića, i u jednom trenutku Buha ga je nazvala "pavijanom".\nIzoseći primedbe na svedočenje Ivane Buhe, Borović je rekao da ona omalovožava sud i da je izmenila svoj iskazi iz istrage, odnosno da je "peglala izjave sa bratom ubijenog, Petrom Jeftovićem" koji je u ponedeljak svedočio.\nIvana Buha je na to oštro reagovala i istakla da je advokat vređa, nakon čega joj je sud izrekao kaznu od 20.000 dinara.\nPosle prve izrečene kazne, dok je Borović iznosio prigovore na njeno svedočenje, Ivana Buha je rekla da ponovo počinje "marketing i EPP advokata", posle čega joj je sud povećao kaznu na 100.000 dinara.\nBorović je kazao da svedočenje Ivane Buhe dokazuje da iza nje stoji vlast i da je njen iskaz lažan, izmišljen i improvizovan, sa čim su se složila i druga dva branioca Luke Bojovića, advokati Radoslav Ognjanović i Branislav Tapušković.\nMOJ SIN I ĆERKA NISU ARKAN I CECA: Svetlana Ražnatović…\nNEDOSTAJE MI OTAC: Anastasija Ražnatović iskreno o životu sa…\nŽAO MI JE ŠTO GA ANASTASIJA I VELJKO NE PAMTE: Svetlana Ceca…\nDanas je nastavljeno suđenje delu "zemunskog klana" odbeglog Luke Bojovića, kome se sudi u odsustvu pred Specijalnim sudom u Beogradu za više ubistava i pokušaja ubistava.\nSpecijalni sud u Beogradu naložio je u ponedeljak da se surpuga Ljubiše Buhe Čumeta danas privede na suđenje, jer je tog dana, ali i u nekoliko prethodnih navrata, izbegla da primi poziv za svedočenje.\nTulovićeva inače treba da bude saslušana povodom ubistva Branka Jevtovića Jorge 27. oktobra 2004. godine za čije se ubistvo tereti Bojović sa još nekoliko više pripadnika "zemunskog klana", pošto je u vreme ubistva Jevtovića bila njegova nevenčana supruga.\nOsim Bojovića u ovom procesu optuženi su i Vladimir Milisavljević Budala, Miloš Simović i Sretko Kalinić. Oni se terete, osim za ubistvo Jeftovića i za pokušaj ubistva Andrije Draškovića i Zorana Nedovića Šoka 2004. godine, kada su poginuli njihovi telohranitelji Dejan Živancević i Milutin Jovičić.\nNa optuženickog klupi nalaze se samo Kalinić i Simović, a suđenje se iz bezbednosnih razloga održava u specijalnoj sudnici Okružnog zatvora.\nMilisavljević je u odsustvu osuden na 35 godina zatvora zbog ucešca u ubistvu premijera Zorana Đindica, dok je za krivicna dela koja je izvršio kao pripadnik "zemunskog klana" dobio 40 godina zatvora.\nOsim ove optužnice, Bojović je pravosnažno osuden na 15 meseci zatvora zbog nedozvoljenog nošenja oružja i falsifikovanih isprava.\nNjegov rođeni brat Nikola, koji zvanično nije imao veze sa kriminalom, ubijen je 29. aprila u centru Beograda.\nljubiša buha ?umeluka bojovićmilorad ulemek legijasretko kalinićvladimir Milisavljević budalaželjko ražnatović arkanzemunski klan


Kosovo može poslužiti kao najbolji primer kada je u pitanju upotreba jezika nacionalnih manjina, kažu kosovski zvaničnici. Iako postoje mnoge poteškoće u sprovođenju Zakona o upotrebi jezika, volja da se to pravo poštuje ipak postoji, dodaju oni.\nAlbanski i srpski jezik zvanični su jezici na Kosovu.\nNa osnovu poslednjeg popisa, preko 90 odsto kosovskog stanovništva čini albanska zajednica, a ostali su Srbi, Bošnjaci, Turci, Romi, Aškalije i Egipćani.\nPo Zakonu o upotrebi jezika, turski, bosanski i romski imaju status službenih jezika u opštinama gde živi najmanje pet odsto pripadnika tih zajednica od ukupne populacije. U mestima gde ih je tri odsto, ti jezici su takođe u službenoj upotrebi.\nTako je na primer, pored albanskog i srpskog, turski jezik službeni jezik u Prizrenu i Mamuši, bosanski jezik je službeni u Peći, Dragašu, Prizrenu, a u Gračanici kraj Prištine službeni jezik je i romski.\nDvojezičnost je demokratska mera koju svaka demokratska država treba da poštuje, a priznanje jezika je osnovno pravo svih nacionalnih manjina, izjavio je za Radio Slobodna Evropa (RSE) Agim Čeku, zamenik predsedavajućeg skupštinskog Odbora za prava zajednica i povratak.\nKosovo je, dodaje on, u odnosu na postotak manjinskih zajednica najbolji primer u svetu po tome.\nTo se pravo poštuje, i to je pravo urezano u našim ustavima i zakonima, ali i u svest naših ljudi: Agim Čeku\n"Mi smo to prihvatili kao vrednost, kao standard. Ne mogu reći da je sve idealno. Ima tehničkih problema, ali nema nedostatka volje. To se pravo poštuje, i to je pravo urezano u našim ustavima i zakonima, ali i u svest naših ljudi", navodi on.\n"Dvojezičnost je bitna za integraciju, jer kada ljudi vide natpise na svom jeziku u mestima kroz koja prolaze, kada uzimaju dokumente na svom jeziku, mogu da čitaju zakone, imaju medije... To je ono što čini da se osećaju kao kod kuće", dodaje Čeku.\nKancelarija poverenika za jezike pri uredu premijera Kosova vodi računa o sprovođenju Zakona o upotrebi jezika na Kosovu.\nRukovodilac kancelarije, Slaviša Mladenović, smatra da je dvojezičnost jedan od najbitnijih elemenata za integraciju zajednica različitih etničkih grupa u multietničkom društvu, i najveći simbol istinske multietničnosti.\n"Ukoliko nema dvojezičnosti, nema prave integracije, nema pravog pluralizma, jer se ne može podjednako čuti glas svih", kaže Mladenović.\nOn ipak ukazuje i na probleme po pitanju poštovanja Zakona o upotrebi jezika, kao što su loše prevedeni zakoni i neharmonizovani tekstovi.\n"Mislim da je opšta konstatacija da se zakon u većini institucija na lokalnom ili centralnom nivou ne poštuje dovoljno, ili se ne poštuje uopšte", kazao je on.\nDa bi došlo do poboljšanja potrebna je politička volja i angažovanje svih nadležnih političkih lidera, smatra Mladenović.\nNa analizi stanja na terenu radio je i Evropski centar za pitanja manjina na Kosovu (ECMI).\nPoteškoće u sprovođenju Zakona o upotrebi jezika postoje, ali i volja da se to pravo poštuje\nDirektor centra, Adrian Zećiri, kaže da prostor za poboljšanje situacije postoji. Nedostatak finansijskih sredstava i resursa, te nedostatak kvalifikovanog kadra, neki su od elemenata koji utiču na slabije sprovođenje zakona. On dodaje i da činjenica da se u albanskim i srpskim školama više ne uče ti jezici, dodatno otežava situaciju.\nNa osnovu sprovedenih studija ovog centra na Kosovu ali i u zemljama sveta, uočeno je da dvojezičnost pomaže društvima.\n"U Kanadi, Švajcarskoj, Nemačkoj, Danskoj, te između Italije i Austrije, dvojezičnost je samo prednost. I statistički gledano, to ne doprinosi stvaranju problema. Naprotiv, to pozitivno utiče na ekonomski razvoj, komunikacija je mnogo lakša. Ni na Kosovu nema problema što se tiče dvojezičnosti, jedino je problem nedostatak profesionalnog kadra", zaključuje Zećiri.\nUpravo je dvojezičnost ono što je poslednjih dana uzburkalo Makedoniju i prouzrokovalo proteste. Zbog dogovora lidera opozicione stranke SDSM Zorana Zaeva i albanske partije DUI da albanski jezik postane jedan od zvaničnih jezika u zemlji gde albansko stanovništvo čini jednu trećinu, pristalice lidera VMRO-DPMNE-a, Nikole Gruevskog, protestvovale su jer smatraju da se time dovodi u pitanje postojanost Makedonije i ugrožavaju nacionalni interesi.


Izetbegović: Ovom konferencijom trebamo otvoriti novo poglavlje u Srebrenici – inmedia.ba\nIzetbegović: Ovom konferencijom trebamo otvoriti novo poglavlje u Srebrenici\n0 11 Novembra, 2015 14:19\n“Srebrenica i regija Srednjeg Podrinja imaju sve pretpostavke da postanu atraktivne za ozbiljan biznis i ozbiljne investicije”, rekao je bošnjački član Predsjedništva BiH Bakir Izetbegović.\nIzetbegović je kazao da je ova regija bila poprište žestokih sukoba koji su nažalost rezultirali velikim brojem zločina, te u konačnici genocidom nad Bošnjacima u kojima je ubijeno više od osam hiljada muškaraca.\n“Prve asocijacije na Srebrenicu su rat, dženaze, komemoracije i mezari. Zbog toga je interes investitora za Srebrenicu nedovoljan, a život stanovnika je težak. Naša obaveza je da to mijenjamo i zato smo se danas ovdje i okupili”, kazao je Izetbegović.\nOn je rekao kako prisustvo zvanica svjedoči da postoji volja da se rješavaju sve poteškoće, te stvaraju bolji uslovi za investiranje u Srebrenicu.\n“Ovom konferencijom trebamo otvoriti novo poglavlje u životu Srebrenice i Srebreničana, ali i poduprijeti pozitivne trendove u odnosima sa Srbijom i zemljama regiona na zadovoljstvo i dobrobit svih”, rekao je Izetbegović.\nČlan Predsjedništva BiH zaključio je da je potrebno iskoristiti prednosti i prilike koje nam se pružaju, te dodao da će političari biti podrška u napretku.\n“Želja mi je da u Srebrenicu dolazite što češće i da iz nje odlazite uvijek zadovoljni”, rekao je Izetbegović.